text:
Condague (1) della solenne consagrazione della Chiesa della SS. Trinità di Saccargia, fondata e dotata da Costantino I di Laccon re di Torres, e da sua moglie Marcusa di Gunale.
(1116, 5 ottobre).
Dal Simon, Rer. Sard. Script., vol. II, pag. 69 e seg.
JESUS MARIA
Condague de sa Abadia de sa SS. Trinidade de Saccargia, instituida et fundada dae su Sereniss. Constantinu de Laccon, Ree, et Juyghe qui fuit de Logudoro, cum sa Illustriss. Donna Marcusa de Gunale mugiere sua.
Et restaurada dae sa S. C. R. M. de Philippu Ree nostro catholicu et Christianissimu, istandardu et inmobile columna de sa Sancta Ecclesia Cath. Romana: sutta sa protessione de Sanctu Benedittu de su Ordine Camaldulense, su annu qui curriat de nostru Segnore 1116 (2).
In nomine Sanctissimae et individuae Trinitatis, Patris et Filii et Spiritus Sancti. Amen, Jesus (3).
Currende su annu de su Segnore nostru Jesu Christu Milliquentu et seygui, Indictione nona, quinta octobris. In su tempus qui Papa Paschalis Segundu regiat sa sancta Ecclesia de Roma, tenende su Pontificadu de su Imperiu de sa Corte Imperiale Romana (4). Et in custu tempus in sa insula de Sardigna regnabat pro Juyghe et Segnore de su Regnu de Logudore su Christianissimu Constantinu, figiu qui fuit de Juyghe Mariane quondam (5), una cum sa prudente de Deu devota donna Marcusa mugiere sua, sa quale fuit de Arvarè de su Samben de Gunale (6). Tenende su sceptru de su imperiu regale in su dictu regnu de Logudore in Sardigna, sos quales segnorigihaant grandemente et bonamente, dande obediencia et honore a sa sancta Ecclesia, et a su sanctu Padre de Roma, per modu qui fuint amados grandemente dae totu su populu per issu bonu regimentu et faguer issoro. Et regnande ambos umpare su dictu Juyghe Constantine cum sa dicta donna Marcusa mugiere sua, faguende justa et sancta vida in servissiu de Deus, appisint figios et figias; et in quo piaguiat a Deus, non de lis podiat regnare (7), qui totu lis morian. Inhue deliberaint de andare a visitare sa Ecclesia de sos tres gloriosos martyres, zo est sanctu Gavinu, Proptu et Januariu de Portu de Turres, su quale fuit habitadu dae mercantes Pisanos, et altera gente assay (8), et inivi faguer devotas oraciones, et humiles pregarias cum officios et missas, et luminarias mannas, pregande a Deus, et a sos gloriosos martyres, qui lis concederent unu figiu o figia pro herede inssoro. Et in ipso facto, fata sa deliberacione, si tucaint (9), et partidos qui furunt dae sa habitacione cum grandissima gente a pes et a caddu (10), cum piaguere mannu et triumphu, essendo in camminu apisint a faguer nocte in sa Ischia (11) de Saccargia. Et inivi per virtude de Deus, et de sa gloriosa virgine Maria lis fuit demostradu visibilmente, qui si issos queriant sa gracia, qui in cuddu logu edificarent una Ecclesia a honore et laude de sa sanctissima Trinidade, zo est de su Padre, de su Figiu, et de su Spiridu Sanctu; et inivi faguerent unu monasteriu de sanctu Benedictu de su Ordine de Camaldulense. Inhue, vistu su dictu Juyghe Constantinu, et donna Marcusa mugiere sua sa visione angelica (12), detisirunt recatu de grande moneda (13) gasi comente aviant su podere, et apisirunt mastros Pisanos, et edificarunt sa ecclesia et monasteriu de sa Trinidade (14). A complimentu su dictu Juyghe Constantinu, et donna Marcusa mugiere sua suplicarunt a su sanctu Padre de Roma pro dever conservare sa dicta ecclesia de sa sanctissima Trinidade. Hue, vistu su sanctu Padre qui sa dimanda issoro fuit manna et justa, pro salude de sas animas cumandait a totu sos Prelados de Sardigna, qui vennerent a consecrare sa dicta ecclesia de sa Trinidade, et innivi ponnerent grande perdonu pro salvassione de sos christianos. Quales fuerunt su donnu de su Archiepiscopu de Turres, su donnu de su archiepiscopu de Oristanis, su donnu de su archiepiscopu de Calaris (15), misser Albertu episcopu de Sorra, misser Pedru episcopu de Bisarchiu, misser Pedru episcopu de Bosa, su episcopu de Sulcis, su episcopu de Castra, su episcopu de Flumen, su episcopu de Pioaghe, su episcopu de Ortilen (16), et ateros episcopos, abades, priores, canonigos, preideros, et ateros religiosos cum multitudine de gente et luminaria manna, cum devotas oraciones et oficios. Fuit consagrada sa predicta ecclesia a laude et honore de sa sanctissima Trinidade. Et consagrada qui fuit, su dictu Juyghe Constantine una cum sa devota donna Marcusa mugiere sua suplicarunt a sos subradictos archiepiscopos et episcopos, qui pro aumentatione de dicta ecclesia et monasteriu, quales et ycussos qui teniant su podere, qui fuint cumandados dae su sanctu Padre, querrerent ponner grande perdonu a totu cuddas personas qui cum devossione bene contritos et confessados dessos peccados issoro deviant venner a visitare sa predicta ecclesia de sa sanctissima Trinidade, et pro salude de sas animas issoro aquistarent totu cuddos perdonos et indulgencias concessas in dicta ecclesia. Et tando sos subradictos Prelados, quales et ycussos qui furunt cumandados dae su sanctu Padre, posirunt et confirmarunt in sa predicta ecclesia de sa sanctissima Trinidade totu sas indulgencias postas per issos summos Pontifices, et concessas in tota sa religione de sanctu Benedictu in su Ordine de Camaldule. Sa quale indulgencia est deguenoemigia annos (17) de vera indulgencia et remissione de totu sos peccados; et de sas penas qui demus pagare in purgatoriu deint qui sinde istudaret sete annos de peccados mortales, et noe de veniales (18). Et per cadaunu archiepiscopu poserunt duos annos de vera indulgencia, et duos barantinos (19); et per ogni episcopu unu annu et unu barantinu, a pena et a culpa per cadauna volta qui deviant venner a visitare sa predicta ecclesia de sa sanctissima Trinidade, faguiende elemosina de sos benes issoro, segundu su podere qui deviant haver sos christianos. Su quale perdonu cominzat dae tres dies de sanctu Gaini (20), et durat per totu su adventu perfini ad sa octava de sa natividade de Christos; et dae pustis cominzat dae su primu sapadu (21) de Caresima, et durat perfini ad sa octava de sa sanctissima Trinidade; et dae cue totu sas festas de sa gloriosa virgine Maria, dae su primu vesperu fini a su segundu, et gasi de sos doygui Apostolos, cum sa festa de sanctu Benedictu, et de sanctu Romualdu, et de totu sos sanctos de dictu Ordine de Camaldule. Et regnande algunos tempos ambos umpare su dictu Juyghe Constantinu cum sa devota donna Marcusa mugiere sua, operande su bene faguer, cum eleemosynas a quexias (22) et poveras, coiuande sas poveritas orfanas, et ateros benes qui faguiant, apisint unu figiu, zo est a donnigueddu Gunnari, su quale post morte sua fuit Juyghe et Segnore de su predictu regnu de Logudore (23). Et in quo piaquit a sa summa potencia de sa sanctissima Trinidade, dae cue a pagu tempus su dictu Juyghe Constantine infirmait in su Palatu de Turres, et inivi morisit. Mortu qui fuit, levaitse unu de sos Lieros mannos (24) de dictu regnu de Logudore clamadu donnu Ithocor Cambellas, su quale fuit grande corale sou (25), et cum sos Prelados, et totu sos Lieros de su regnu de Lugudore, cum honore mannu in quo si conveniat levarunt su corpus mortu de su Segnore issoro, et batisirunt ilu (26) deretu a sa corte de Curcas (27), et da inivi ad su monasteriu de sa sanctissima Trinidade de Saccargia, su quale isse aviat factu, et suterrarunt ilu (28) dae nantis de su altare mannu suta su iscambellu, et inivi jaguet su corpus de Juyghe Constantine in pague. – Vistu sa donna de sa mugiere donna Marcusa de Gunale ca fuit vidua, delliberait de abbandonare su mundu, et de quiacare (29) sa anima sua, et servire a Deus. Levait cum issa quanta moneda podiat portare dae su regnu de Lugudore, et imbarcaitse a terra manna (30) a sa citade de Messina in sa insula de Cicilia, et inive fetisit unu ispidale (31), et li posit a nomen Sanctu Juanne de ultra mare, et inivi finivit sas dies suas, et morivit in pague (32).
Summa de toctu su perdonu, over indulgencia qui est in sa supradicta ecclesia de sa sanctissima Trinidade de Saccargia, est in toctu deguenoe migia et batordigui annos de vera indulgencia et remissione de totu sos peccados; et de sas penas de purgatoriu inde istudat sete annos de peccados mortales, et noe annos de veniale, et batordigui barantinos a pena et a culpa. Ad laudem et gloriam sanctissime et individue Trinitatis, Patris et Filii et Spiritus Sancti, qui ad regna celestia nos perducat, Virginis Marie precibus et meritis. Amen.
NOTE
(1) Condague. Per l’intelligenza di questa parola, vedasi la nota 1 al documento N° IV dei diplomi e carte del secolo XI, in cui è riferita la solenne consagrazione della chiesa di s. Maria di Tergu.
(2) L’anno 1116 già notato è l’anno della consecrazione della chiesa, la quale era stata di recente edificata da Costantino I re di Torres, e come scrivono i cronisti Sardi nel 1112, primo anno del suo regno. Costantino I fu uno dei dinasti italiani più illustri del suo tempo. Lorenzo da Varna nel poema della conquista delle isole Baleari, laddove parla dell’onorata accoglienza fatta dal regolo di Torres alla flotta pisana destinata per quell’impresa guerriera, lasciò scritto:
…pariterque resumunt Turrenses aditus, ubi Constantinus habebat Sedes, rex clarus, multum celebratus ab omni Sardorum populo…
E del suo figlio Saltaro cantò lo stesso poeta: Pisanis associatur Ex Constantino Saltarus judice natus; Praevalet hic jaculo ec. (Ved. Tola, Dizion. biogr. dei Sardi ill., vol. I, pag. 242, 43, 44, 45).
(3) La parola Jesus sembra un’aggiunta fatta dal copista del diploma originale, come vi aggiunse poco innanzi la notizia, che la chiesa di Saccargia era stata ristaurata dal re cattolico Filippo III. E siccome quell’amanuense scriveva sotto l’inspirazione, o la pressione del governo spagnuolo nell’isola, nessuno meraviglierà, ch’egli abbia chiamato quel monarca – Colonna e stendardo della santa cattolica romana Chiesa. – Ciò che importa a sapersi si è, che il presente apografo, riprodotto in luce dal Simon (Oper. cit.), fu fatto nel principio del secolo XVII.
(4) Il papa Pasquale II avea già munito di privilegio apostolico il monistero e la chiesa della SS. Trinità di Saccargia con Bolla del 4 novembre 1114. (Ved. supr. docum. N° XVIII). Da altri documenti, che si riporteranno qui appresso, si vedrà che Azone arcivescovo Turritano rimise, e donò ai monaci le decime che gli spettavano sopra i frutti dei beni stabili, co’ quali Costantino I di Torres avea dotato il monistero, e che papa Innocenzo II ricevette nel 1137 sotto la sua protezione il monistero medesimo. (Ved. infr. docum. N° XLVIII, e Tola, Oper. cit., vol. I, pag. 95 e 96). Si noti intanto, che nel presente diploma la Corte di Roma è chiamata Corte Imperiale Romana; dal che si vede che nel concetto degli uomini di quel tempo il Papato avea già preso nell’Occidente il luogo e l’autorità dell’Impero.
(5) Figlio cioè di Mariano I regolo di Torres, e di Susanna Gunale, o de Zori. Ved. Tola, Oper. cit., vol. I, pag. 242.
(6) De Arvarè de su sambu de Gunale; vale a dire, che Marcusa era venuta in moglie a Costantino dalla casa regnante di Arborea (de Arvarè), e dalla famiglia, dal sangue (de su samben) dei Gunale.
(7) Regnare, qui significa vivere, e vuol dire il cronista, che Costantino e Marcusa aveano bensì avuto dei figli, ma che tutti gli erano morti, e morivano.
(8) Dunque nei primi anni del secolo XII l’antica Torres era tuttavia ben popolata, e vi aveano stanza mercanti Pisani, e molti altri borghesi (et altera gente assay).
(9) Si tucaint, cioè si mossero.
(10) A pie et a caddu, ossia a piedi e a cavallo, cioè con molti pedoni e cavalieri.
(11) Ischia. Terreno depresso a valle, e umido, o irrigabile.
(12) Costantino e Marcusa ebbero, secondo il cronista, una visione angelica, nella quale fu loro promessa la desiderata grazia, laddove edificassero in Saccargia una chiesa in onore della SS. Trinità.
(13) Detisirunt recatu de grande moneda; cioè apparecchiarono molto denaro, fecero venire mastri ed operai Pisani.
(14) Qui il cronista pone fine al racconto della edificazione della chiesa della ss. Trinità di Saccargia.
(15) L’arcivescovo di Cagliari, che intervenne alla presente consagrazione, fu probabilmente Gualfredo, quel desso che sottoscrisse agli atti di donazione di Benedetto vescovo di Dolia, e di Mariano regolo di Cagliari nel 2 marzo, e 2 maggio 1112 (Ved. sopr. Diplom. N° VII e VIII); siccome fu Azzone, l’arcivescovo di Torres, presente alla stessa consagrazione. Il nome però dell’arcivescovo di Oristano, o di Arborea, non ci fu conservato dai dittici di quella chiesa metropolitana.
(16) De ortilen, cioè di Orotelli, luogo di residenza antichissima dei vescovi di Ottana, i quali perciò sono chiamati nelle antiche carte ora Episcopi Otanenses, ora Ortillenses.
(17) Degue noe migia annos, cioè diecinove mila anni. Questa era l’indulgenza concessa dai papi all’ordine di s. Benedetto, che in occasione della consegrazione i vescovi venuti da Roma con poteri pontificii estesero alla chiesa della SS. Trinità di Saccargia.
(18) Notisi l’espressione figurativa del cronista. Egli non dice che si rimettevano sette anni di purgatorio pe’ peccati mortali, e nove pe’ veniali, ma che se ne smorzassero (sinde istudarent) sette per gli uni, e nove per gli altri.
(19) Duos barantinos, cioè due quarantine, ossia ottanta giorni.
(20) Sanctu Gaini, cioè s. Gavino. Il mese, ini cui cade il giorno natale di questo martire Turritano, è appellato anche al presente per antonomasia su mese de sanctu Gaini.
(21) Sapadu de Caresima (sabato di quaresima).
(22) Quexias (vedove).
(23) Qui si parla di Gonnario II, che regnò in Torres dopo la morte del padre Costantino I. Egli non fu meno illustre del padre suo, e forse lo sorpassò in virtù politiche, ed in azioni pie e generose. Ved. Tola, Dizion. biogr. dei Sardi ill., vol. II, pag. 144 e seg.
(24) Unu de sos lieros mannos, cioè uno dei magnati. E per distinguerli dagli altri uomini liberi (lieros), vi si aggiunge il qualificativo di mannos (grandi).
(25) Corale sou, cioè suo amico, intrinseco, confidente, l’uomo del suo cuore, e quindi il più fidato dei suoi consiglieri.
(26) Batisiruntilu, cioè lo trasportarono.
(27) Corte de Curcas; castello e tenimento della Crucca tra Porto-Torres e Sassari.
(28) Suterraruntilu (lo sotterrarono, lo seppellirono).
(29) Quiacare, cioè quietare.
(30) Terra manna. Abbiamo già notato altrove, che la antica lingua sarda designava il Continente o la Terraferma con le parole terra manna (terra grande). E perciò coloro che venivano di oltre mare all’isola erano chiamati terramagnenses o terramangenses. Al presente i Sardi fanno uso della moderna parola Terrafirma per indicare il continente.
(31) Ispidale, cioè Ospedale. E fu appellato l’Ospedale di s. Giovanni di oltremare.
(32) Et morivit in pague; ossia, colà nello spedale (di pellegrini) da lei fondato, Marcusa morì in pace.


c: text/html

text:
Saint-Barthélemy (Antillas)
Coordinadas: 17°53′51.82″N 62°50′03.28″W / 17.897728°N 62.834244°W
Artìculu in LSC
Saint-Barthélemy (o Collectivité de Saint-Barthélemy), fatu·fatu incurtzada in Saint Barts, est un' ìsula de sas Antillas e de su 22 freàrgiu 2007 una colletividade ultramarina de sa Frantza de 9.131 bividores. In antis e provisòriamente fintzas su 15 de trìulas 2007 fiat unu comunu frantzesu chi faghiat parte de sa DROM de Guadalupa. Is bividores suos si narant Saint-Barths. Su cabulogu est Gustàvia.
Manna 25 km², est osta unos 250 chilòmetros (160 mìllias) a estu de Portu Rico e is probianas Ìsulas Vìrghines, St. Barthélemy s'agatat deretu in su sud-estu de is ìsulas de Saint Martin e Ambidda.
S'agatat a su nord-estu de Saba e Saint Eustatius, a norte de Saint Kitts. Unas cantas isuleddas satèllites minores pertenent a St. Barthélemy intre chi Île Chevreau (Île Bonhomme), Île Frégate, Île Toc Vers, Île Tortue e Gros Îlets (Ilots Syndare). Un'isuledda meda de prus manna, Île Fourchue, s'agatat a nord de s'ìsula, in su Canale de Saint-Barthélemy. Unas àteras isuleddas rocosas chi cumprendent Coco, su Roques (o rocas tostoine minores), su Goat, e su e su Sugarloaf.
Sa majoria de sa populatzione de s'ìsula est de iscratza de colonos normannos e brètones chi nchi fiant mòvidos durante su de 17 sèculos, e tenet sa particularidade de non tènnere populatzione afroamericana, dae chi a pustis de s'abolitzione de s'iscravidade in s'annu 1847, sa casi totalidade de sa populatzione niedda lìberada e chi non possediat terras de pòdere isfrutare aiat emigradu. In die de oe, unu 90% de sa populatzione est de orìgine europea.

robotstxt: allowed

filter: keep


text:
Kirgizistàn
Coordinadas: 41°N 75°E / 41°N 75°E
Articulu in logudoresu
Su Kirgizistàn (in chirghisu e puru in limba Russa KыprызcTaH) est un'istadu de s'Àsia. Tenet una populatzione de 5.334.223 persones e sa capitale sua est Bishkek. Sas limbas ofitziales sunt su chirghisu e su limba russa. Sa populatzione est formada printzipalmente dae chirghisos e uzbecos, cun minorias de russos, cuntzentrados in sas tzitades de Bishkek e Osh.
Istoria[modìfica | modìfica su còdighe de orìgine]
S'istoria chirghisa est nàschida cun su pòpulu de sos Scitis intre su de 4 sèculos a.C. In su 800 p.C. sunt bènnidos sos chirghisos, chi ant gobernau fintzas a su 1207, cando in su territòriu chirghisu fiat arribadu Gengis Khan, chi aiat tentu su territòriu fintzas a su 1500 tzirca. A pustis de custa data sos chirghisos si sunt autoguvernados, ma fintzas a su 1876 su Kirghizistan (data de annessione a s' Impèriu Russu) sas bardanas de sos uzbecos sunt sighidas. In su 1919 su Kirghizistan est divènnidu parte de sa republica sovietica de su Turkmenistan, dae sa cale si fiat ischirriada in su 1936. In su 1991 sa repùbrica dibenniat indipendente dae sa Russia. Dae su 2010-2011 s'istadu est gobernau dae un semi-ditadore.


text:
Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie Fotogallerie
- Radio/Musik
- WIFI
- Fernsehen
- Klimaanlage
- Eigener Parkplatz
- Fahrradverleih


text:
addopiàe, addopiài, addopiàre , vrb Definition pònnere, essire o fàere a dópiu, a duos tantos, pinnigare una cosa a dópiu, a duos pígios; sonare is campanas (prus che àteru po gente morta) faendho, dónnia borta, duos tocos diferentes Synonyms e antonyms arraddopiai / arrempicai | ctr. sdopiai Sentences su tantu de sos abbonaos a su telèfono est addopiau 2. cussa tiaza cheret addopiada ca no bi cabet in su calàssiu 3. intendho addopiendhe sas campanas ◊ sa tzonca est intzunchiendi notesta, trista che campana addopiendi Etymon srd. Translations French doubler English to double Spanish doblar Italian raddoppiare German verdoppeln.
alletiàe, alletiài , vrb Definition allachedhare o pònnere coment'e faendho a letu; fintzes solu tròchere, atrotigare Synonyms e antonyms abbajonare, allacare, allachedhare, atrotiai, atzumborai, colembrai, indortigare Sentences si allétiat unu fusti, unu filu, una mata ◊ s'àcua fiat arribbada a strossa e su trigu si fiat alletiau asuta de su bentu e de s'àcua (F.Pilloni) 2. fadeus a chini allétiat su bratzu po biri chini est su prus forti? ◊ po bínciri a issu bastat a non alletiai is cambas ◊ sa manu dh'increscit e dha portat alletiada in piturras ◊ su bentu est alletiendi is nais de is matas 3. portat is cambas alletiadas de su fàmini Etymon srd. Translations French fléchir, courber English to bow Spanish flexionar, doblar Italian flèttere German biegen.
arraddopiài , vrb: arreddopiare, raddopiai Definition fàere o pònnere a duos tantos calecuna cosa / arraddopiau = dópiu Synonyms e antonyms addopiae | ctr. ammesai 1, immesare 2. benei, piciochedhus: naraus unu Babbu nostu arraddopiau! Translations French doubler English to double Spanish duplicar, doblar Italian raddoppiare German verdoppeln.
cannujàre , vrb: carnugare, crannugare, cranucare Definition tròchere e segare comente si segat e si aperit a isperradura una canna atrotigandhodha; si narat fintzes de persona, comente si trochet po cropu, dolore Sentences furriamus a s'imbesse sas ideas cranucàndhelas e mascheràndhelas de fiacas ◊ petzi s'imberta de su tempus, chene piedu, est reséssia a lu cranucare ◊ su bentu crannugat su trigu candho est ifustu meda 2. a su colpu mi so carnugadu e so rutu a terra (G.Chessa) Etymon srd. Translations French tordre English to bend, to twist Spanish doblar, romper Italian piegare, tòrcere, spezzare German biegen.
dòrchere , vrb: tòrchere* Definition fàere trotu, incrubare a una parte; cumbínchere o fàere cambiare idea a unu Synonyms e antonyms ancrucare, atrotiai, intonchinare | ctr. indritare Sentences mi dolet su pódhighe comente mi l'apo dórchidu 2. a isse pagu lu dorches, mancari l'impromitas totu s'oro de su mundhu! Translations French courber, plier English to fold, to twist Spanish doblar, retorcer Italian piegare, stòrcere German biegen.
fritíre , vrb Definition tròchere e incrubare (comente faent is puntas de is matas po su bentu); su si mòvere o mòvere una cosa fintzes po che dha pònnere a una parte, su si mòvere a giagaradura, a cropu, tratènnere unu pagu faendho una cosa po ndhe fàere un’àtera o agiudare a unu Synonyms e antonyms allacanae, chinnire, frànghere, grunare, incruai, incrunai, indugi, infritire, ingrussiare, mòere, suncai, truminare, tziricare / trèmere Sentences denanti a una mama isconsolada frito sa fronte ◊ a su càntaru meu friti sas laras ca ndhe as ingranzeu (P.Mereu)◊ dolorosas penas ant fritidu sa forte conca tua ◊ fritinno is genugos dhi faiant s'adoracione ◊ donzi fundhu fit càrrigu de ua a ispantu chi fritiat sa bide totu a terra ◊ tristu e a passos lentos fit cun sos ojos fritidos a terra 2. cun totu sos impitzos chi tenzo no mi poto fritire a fàghere àteru ◊ comente mi poto fritire andho a binza a meighinare ◊ sas berbeghes si sunt fritidas: bae a bídere no bi apat animale! ◊ frítidi ca inoghe istrobbas! ◊ a bos fritides ca depo passare?! Translations French fléchir, courber English to bow Spanish doblar Italian flèttere, chinare German beugen.
incujàre , vrb Definition fàere calecuna cosa a un'ancuju, a unu gànciu Synonyms e antonyms ancujare*, aunchinare, incruai, indrúchere, tròdhiri | ctr. istirare Sentences sa zente isulana no incujat s’ischina a s'ocupatzione romana Translations French baisser, courber English to bend Spanish doblar en forma de gancho Italian piegare ad uncino, curvare German biegen.
indúgi, indúgiri, indúgliri , vrb: indulli, indúlliri, indúxiri, undúxiri Definition indrúchere, fàere abbasciare (sa conca o àteru) a cara a un’ala nau prus che àteru de cosa longa o arta chi a su normale istat prantada; nau de gente, su si abbasciare e fintzes cèdere o tròchere a una fortza, a un’àtera volontade / pres. ind. dèu indullu; pps. indúgiu (in-dú-gi-u), indúgliu, indúlliu, indurtu Synonyms e antonyms abasciai, aúlghere, dòrchere, incruai, indrúchere, indrughire, indugi, muciare / conchinare, cumbínchere, tzèdere Idioms csn: i. a unu a fai ccn. cosa = conchinarechelu; i. is costas a ccn. = dàreli surra manna, cannire sas costas a ccn.; a conca indúllia = a conca incrubada; indugi sa cigirista = abbassiare sas pretesas Sentences is manus chi ti sonant campanas de pasca, o paxi, funt is chi t'indullint su ferru in centu ainas bonas (Danese)◊ femu làngia e m'indullemu che filu (Z.Sanfilippo)◊ indulliat is genugus fintzas a terra ◊ no seu dignu de m'indulli po dh'iscapiai is corriedhas de is crapitas ◊ dhi benit ammaròglia a s'indúgliri, si bolit papai!◊ indugit is ogros a terra e fait lavras de erriri 2. mi at indúlliu a cambiai su cuntratu ◊ ammarolla dhi est bénniu a indugi sa cigirista! Etymon ltn. indulgere (indulgeo) Translations French fléchir, céder English to give in (way), to flex Spanish doblar, ceder Italian flèttere, cèdere German biegen, sich ergeben.
iscansàe, iscansàre , vrb: iscansiare, iscantzai, iscasciare, iscassare, iscassiare, scantzai Definition cambiare camminu, pigare àtera istrada, intrare a unu logu passandho in su camminu o in s'orruga, tirare una cosa a una parte; trantzire a una parte, fintzes lassare una cosa; pèrdere su sentidu, ammachiare po ccn. cosa Synonyms e antonyms cansai 1, ilmanchinare, irvertzare, stressiai / ammachiae, dischissiare, ischisciai 1, fatzellare, irbariare, vogliare Idioms csn: i. dae sedha = rúere dae cadhu; iscasciare a rídere = imbucare a ríere; iscasciare de una régula, de unu pretzetu, de una leze = iscassedhai, fartai Sentences candho pioet, iscàscias trazendhe cantu agatas ◊ no iscantzu prus de s'arrastu miu: su sardu in su coru dèu mi allogu! (M.Pani)◊ custu caminu che iscàssiat a Ulíana ◊ no si arrimant in su caminu vonu e iscàsciant in gúturos ◊ recuindhe semus iscansiados a sa funtana ◊ lu timiant e iscassaiant caminu si l'imbeniant ◊ no iscasses dae sa leze! 2. mergiani iscantzat s'arbei e ndi pigat s'angioni!◊ no est arrennésciu a iscantzai unas cantu iscoitadas de zirónia! 3. Fulana pro pagu no est iscasciada candho l'at lassada s'ammoradu ◊ sas rúndines fuent iscasciadas ◊ de unu chi s'est iscassatu narant "Meschinu!"◊ seo a dolore de conca iscassianne! 4. mastru Tilipu iscàsciat a rídere, cantu at intesu su contu ◊ dae custu lutrinzu no si podet iscasciare Etymon srd. Translations French tourner, sortir, esquiver, devenir fou English to sidestep, to go mad, to deviate Spanish doblar, torcer, apartarse, enloquecer Italian deviare, scansarsi, impazzire German abweichen, ausweichen, wahnsinnig werden.
muciàre , vrb: mucrare, mugiare, mugrare, mujare, muxare Definition coment'e orrugare o fàere a mugros, a orrugos, ma nau in su sensu de incrubare, indrúchere, fintzes mòvere a furriadura Synonyms e antonyms allacanae, aúlghere, dòrchere, incruai, nugrare Sentences múcia s'ischina e càrrami predichedha! ◊ mi dolet su costazu ma za bi la fato a mi mugrare pro mi leare cosa ◊ si mujat s'àlvure a su bentu ◊ su bentu isfidiadu muxat sos briones chi in s'ànima mi tudhint (A.Porcheddu)◊ zughet sas palas mujadas de sos annos ◊ s'umanidade l'ant mugrada bentos berminosos ◊ si faghet isfortzu si múgiat che giuncu ◊ at mujadu sa conca a sas leadas in giru ◊ s'ària mugrat sa lughe e pro cussu su Sole si podet bídere naschindhe unu pagu innantis ◊ fint sétzidos in terra cun sas ancas mujadas fintzas a tocare sas petorras Etymon ltn. mut(i)lare Translations French fléchir, courber, incurver English to bend Spanish flexionar, doblar Italian flèttere, curvare German biegen.
pigiàre 1 , vrb: apigiare*, pijare 1, pixare 1, pricare, prigare Definition fàere totu a pígias, a pinnigas, a tzirbisas; pinnigare s'orrobba chistindhodha posta bene; incrubare a una bandha, nau fintzes in su sensu de fàere adduire a unu a su chi bolet s'àteru Synonyms e antonyms afrangillonai, aggraminzonare, atavellai, atribuntzire, frongire, prighizonare / pinnicai / dòrchere, indugi | ctr. istirai Sentences pígiami sas mànigas e sérvimi! ◊ leat sa caldada de su fizu, la pixat e bi la dat ◊ carchi borta si pixaiat in duos pro su dolore chi si li frimmaiat in sa buca de s'istògomo 2. fatendhe sa cosa fit a bratzos pixados e a pannellu 3. che s'ómine bos iscolorides, gai che issu sa conca pijades, e a pianu a pianu allizades, bos isfozades e iscolorides (P.Sulis) Translations French plier English to fold Spanish doblar Italian piegare German falten, zusammenlegen, biegen, beugen.
pinnicài , vrb: pinnicare, pinnigai, pinnigare, prinnigai Definition foedhandho de orrobba o àteru deasi a pígiu largu meda o cosa longa, pònnere o fàere a dópiu (o de prus puru) po dha chistire bene (o trantzire po àteru); foedhandho de gente (o fintzes de bestiàmene), bènnere apare, arregòllere, atobiare totu a unu matessi logu po si agatare impare; foedhandho de cosa, arregòllere impresse a unu muntone o totu impare po dha chistire, po ndhe dha pigare (o fintzes furare) Synonyms e antonyms ancujare, collire, dòrchere, furai, imboligare, leai / pigiare 1 / ammuntonare, aunire, remonire | ctr. istirai Idioms csn: pinnicau che susuja = fatu a unu gantzu; pinnicai a dua pilla, a tres, a cuatru pilla = a pizos; pinnicaisí a crutzu = ritiràresi, istaresindhe in domo asseliadu; pinnigai bàchilis e bachilitus = pinnigare sos cosinzos, pinnigare totu (e andharesindhe) Sentences innòi tocat a si pinnicai a fundu de còscia po no s'isciundi ◊ custu ferru cheret pinnigadu in duos ◊ mi pínnigo che una colora ◊ at pinnicau sas funes in corros a sos boes ◊ is undas currendusí apari si pinnicànt a cuadhus mannus ◊ sos letolos netos cherent pinnigados e remonidos 2. cun d-unu bandu iat pinnigau totu is sardistas ◊ si funt pinnigaus a tres a tres ◊ in sa pratza si dhui pinnigat genti po arrexonai de dónnia cosa ◊ su bentu pinnicat sa folla ◊ est tempus chi is sannoricus pinnighint a tundu! ◊ pínniga totu dae sa mesa! ◊ sa zente fit pronta a si pinnicare ◊ iant pinnigau perda po dha tirai a issu ◊ s'arrennegu si dhi fut pinnigau in su coru 3. mi che ant pinnigadu totu su chi tenia ◊ su diàulu ti nche pínnichet! ◊ ue colat cussu, àpida sa cosa e pinnigada, faghet! 4. at a èssiri a bí a chini bincit: crei ca cuncunu de cussus si pinnicat a crutzu! Translations French plier, réunir English to fold, to gather Spanish doblar, reunir, juntar Italian ripiegare, radunare German falten, versammeln, zusammentragen.
rebbucài, rebbucàre , vrb: arrebbucai Definition pònnere un'istrégiu a buca a terra, conca a fundhu, afacare; furriare unu tretu de calecuna cosa coment'e a pinnigadura Synonyms e antonyms covecare / abbucai Idioms csn: r. sa terra asuba de su sèmini = cuguzare su sèmene cun sa terra arada; r. su lentzoru asuba de sa coberta = furriare un'ala de su letolu (su tretu de sos cabidales) a subra de s'àtera cuguzura; r. unu tzàpulu in unu bestiri = cosire, betare unu tàpulu Etymon srd. Translations French replier, retrousser English to tuck (up) Spanish doblar Italian rimboccare German auf den Kopf stellen, umschlagen.
stressiài , vrb: istressai*, strissiai Definition furriare, cambiare caminu, pigare àtera filada Synonyms e antonyms cansai 1, irvertzare, smasciai Sentences dhu depiant pigai a s'origa a usu de bòis a dhu fai strissiai a crésia! Translations French tourner English to turn Spanish doblar, girar Italian svoltare German einbiegen.


text:
Eccoci al nostro consueto appuntamento domenicale dedicato alla cultura sarda. Questa domenica, prima di osservare la pausa di riposo estivo, vi proponiamo due racconti: “Su gatu niedhu” e “Su pobidhu corrudu” di Bruno Orrù. L’esperto sinnaese di tradizioni popolari che ogni settimana ci ha intrattenuto con la sua interessante rubrca “ Ajo’ a fuedhai” (racconti e lezioni di grammatica) ci augura un periodo di riposo con queste parole: “Cun custus pagus fuedhus bolemu arrengratziai a totus, a Luca po primu, po sa passientzia e po s’atentzioni chi eis tentu po cussu chi, in custus mesis, apu circau de pratziri cun bos aterus. Immoi, comenti scieis, deu seu traballendi po preparai su Festival de su Folklori, pustis depu partiri deu, cun su grupu Funtan’e Olia, po unu Festival foras de Sardignia. Po custu si naru ca, po immoi, si pasiaus, pentzaus a nci passai una bona istadi, pustis, chi si fait prexeri, si torraus a intendi po cumentzai cun sa sintassi e po sorigai cun atrus contus. Si lassu a su pasiu de bos aterus cun dus contus de forredha, unu contu de timoria e unu contu de arriri. bona istadi a totus e… m’arrecumandu, benei a biri su festival e … ISTUDIAI!” In attesa, quindi, di riprendere con gli studi e gli approfondimenti del secondo ciclo post estivo dedicato alla cultura e tradizioni sarde, ricordiamo che chiunque fosse interessato può accedere gratuitamente ai contenuti dell’intera rubrica “ Ajo’ a fuedhai” (racconti e lezioni di grammatica) cliccando qui. Nel frattempo godiamoci l’imminente festival sul folklore, organizzato da Bruno Orrù e dal suo gruppo di tradizioni popolari “Funtan’ e Olia”, che si terrà nei giorni 24, 25, 26, 28 luglio prossimi presso la Piazza Sant’Isidoro a Sinnai.
Un augurio di buona estate tra balli e sonorità della nostra tradizione (Luca Olla)
Su gatu niedhu
Meda ma meda tempus fait, in Muravera biviat e tribuliàt unu messaiu, chi totus, mancai fessit giai mannu, tzerriànt Emiliedhu. Fit unu grandu traballanti, e dognia mangianu, mancai fessit Pasca Manna o Pasca de Nadali, , si ndi pesàt prima de obrexi po bandai a traballai is terras chi teniat in Sa Spregaxia. Fit unu lunis de atongiu e, cussu mengianu, sa mulleri aiat fatu de totu po dhu fai abarrai in domu, nendidhi ca aiat fatu unu bisu tropu leggiu e fit timendi po issu. Ma Emiliedhu fit tropu atacau a is terras cosa sua, dha sas teniat coment’e mellus cosa e, po custu, no aiat ascurtau is fuedhus de sa mulleri.aiat pigau un’arrogu de pani e casu e una crocoriga de binu e bessiu nci fit a su satu. Lompiu a is terras de sa Spregaxa aiat cumintzau a traballai ca poita sa cos’e fai fit meda e su soli coidàt a nci calai e cussa dì aiat traballau aici atentu a su chi fit fendi, chi no si ndi fit sapiu, casu soli fit giai calendinci e sa dì spacendi. Intzandus aiat carrigau unas cantu fascinas in su carru e, comenti si fit aprontau po furriai a bidha, si fit pesau unu bentu stradu, su xelu si fit fatu niedhu e aiat cumintzau a lampai. I bois aiant cumintzau su camminu, immesu de sa temporada chi ndi fit benia, acua, lampus e bentu chi pariat ndi bolessint ghetai su xelu a terra. Candu fit arribau acanta de Santu Giuanni, is bois si furint firmaus, su bentu fit spaciau e aiat acabau de lampai e de proi. No si movita una folla e no si intendiat perunu rumosiu. Pustis de unu pagu, Emiliedhu aiat intendiu una boxi chi pariat beni de s’inferru e una tupa de modhitzi aiat cumintzau a si movi comenti chi calencunu dha fessit santziendi. Pustis sa tupa si fit oberta e una puba niedha aiat sartau de sa tupa a su carru, Emiliedhu si fit girau e aiat biu unu gatu niedhu in pitzus de su carru e cun is ungas cravias in su carru. Timendi, Emiliedhu aiat circau de nci dhu lorai, ma su gatu no si moviat, antzis dhu castiàt comenti chi si ndi fessit arriendi, portàt sa buca prena de sanguni e is ogus che muntzionis. I bois, mancai fessint sprioraus, no arrennesciant a fai movi su carru e mancai tiressint cantu podiant, no arrenexiant a dhu scotzai. Tremendi che sa folla Emiliedhu, pentzendi a is fuedhus de sa mulleri, aiat cumintzau a pregai e, in su matessi momenti is bois aiant cumintzau a torrai a camminai. Pentzendi chi totu fessit acabbau, Emiliedhu si fit girau torra, ma su gatu fit ancora in su carru, e ancora castiat a issu comenti chi si ndi bolessit pigai giogu. Pustis, totu in d-unu, su gatu aiat obertu sa buca e, cun d-una boxi de s’atru mundu aiat nau: “ Naradhi a Luisotu ca su fillu est motu, est motu de lunis e interrau de merculis”. Disisperau Emiliedhu aiat apretau is bois po dhu sus fai caminai cantu prus podiant e sentza de si torrai a girai a palas, fit arribau a Muravera. Ma lompendi a s’intrada de sa bidha, passendi acanta de campusantu, pariant chi is nuis ndi fessint caladas a terra e a Emiliedhu di pariat de camminai in mesu de su fumu, intzandus aiat torrau a intendi: “ Naradhi a Luisotu ca su fillu est motu, est motu de lunis e interrau de merculis”. Nau custu, su gatu aiat ghetau unu attidhidu e satau nci fit de su carru a campusantu e Emiliedhu, prus mortu chi no biu, fit arrennesciu a lompi a domu sua. Sa mulleri, disisperada ca no biiat su maridu furriendi, fit curta a sa ia po dh’atobiai e, candu su carru fit lompiu, aiat biu ca Emiliedhu fit aconcorronau in su carru. Sa femmina, comenti aiat potziu aiat acumpangiau su maridu aintru de sa domu cosa intzoru e setziu dhu aiat de fronti a su fogu e, in s’interis chi nde dhi aiat tirau s’arrobba po dhu fai sciutai, custu fit narendi cossas chi no apicigant a perunu logu, tanti chi sa mulleri creiat fessit isverionendi po sa callentura. Pustis de unu pagu, s’omini, torrau in sei, aiat contau totu su contu a sa mulleri. Intendendi su contu, sa mulleri aiat sprapedhau is ogus e aiat nau: “nara, Emiliedhu…… ma babbu tuu de allomingiu no faiat Luisotu”? A-i custus fuedhus, Emiliedhu, aiat girau is ogus in biancu e motu si fudi. Fit sa noti de lunis, su trintunu de su mes’e ladamini….. sa noti de “is Pannixedhas”.
Su pobidhu corrudu
Una dì, unu messju, comenti fit avessu a fai dognia dì, si ndi fit pesau de bonu mengianu po bandai a su satu. Sa di depiat messai. Ma candu fit giai foras de sa bidha, si ndi fit sapiu ca aiat scarexu sa fraci, aici fit depiu torrai agoa e, in pagu tempus fit lompiu a domu. Dhi pariat de essi lassau sa pota de domu oberta, comenti faiat sempiri, ma giai chi dh’aiat agatada serrada, aiat cumintzau a pichiai a sa pota, ma sa pota no si oberiat, sighiat a pichiai, ma nemus oberiat e, pentzendi chi sa mulleri fessit dromia beni, aiat decidiu de brintai a domu de una fentana chi fit ancora obeta. Brintau a s’aposentu de crocai, ancora scuriosu, aiat agatau sa mulleri dromia o, berus siat, fendi biri di essi dromia. “poita no as obetu”? Aiat pregontau a sa mulleri chi in s’interis si ndi fit scidada. “Poita fui dromia e no t’apu intendiu” – aiat currispostu issa. Aici s’omini aiat pigau sa fraci e, comenti fit po nci essiri de s’aposentu ancora a iscuriu, dhi fit patu de biri duas concas in su coscinu…. “malladitu siat” – aiat pentzau “custu lampaluxi mi fait biri cosas chi no sunt”. E andau si ndi fudi a su satu. In camminu, perou, dhi torrant’a pentzamentu cussas duas concas…. “Ma gei no at a essi chi mulleri mia mi fetzat is corrus”? – pentzàt– “no, no porid’essi, est feti su passai de su scuriu a sa luxi chi m’at imbrolliau sa vista”. Arribbau a su satu, aiat cumintzau a traballai sentza de pentzai prus a su chi fit sutzediu.
Ma sa mulleri, chi diaderus fit crocada cun d-unu piciocu de bixinau, aiat cumentzau a si ponni timoria, poita chi su maridu essit pigau fragu de calencuna cosa, po issa aiant a essi doloris mannus. In su pentzamentu cosa sua biiat su pobidhu bocendi a issa e a su piciocu a corpus de seguri… aici, po otenni contzillu, fit andada a domu de sa prus becia de sa bidha, e dhi aiat nau: “est beniu a domu unu, circhendu sa limusina” – aiat nau sa femmina a sa becia- “e sigumenti fit a titifrius, dh’apu fatu crocai in su letu cun mei po si callentai. Immoi no isciu chi pobidhu miu si nd’est acatau e, chi si nd’est acatau, no sciu ita at a podi sutzedi”. Sa becedha no aiat perdiu unu fuedhu e, castiendidha in faci comenti dhi bolessit ligi s’anima dhi naràt: “Lassa fai a mei, prus a prestu, ita eis cenau ariser’e noti”? “Sitzigorrus” aiat nau sa femmina dudosa, pregontendusì, aintru de issa, ita nci apicigànt is sintzigorrus cun su guai aundi si nci fit fichia. Sa becedha perou no dhi aiat nau prus nudha si no de torrai a domu sua e de abetai a furriai su maridu coment’e sempiri. Pustis, sa becedha, pigau unu fusu e lana in is manus, nci fit bessia concas a su satu po bandai a nca fit su pobidhu de sa femmina. Aici filendi e camminendi fit lompia a su cungiau aundi fit s’omini. “Salludi a totus” – aiat nau sa becia – . “ E ita cosa, Tzurpa seis” – aiat nau s’omini- “no dhu bieis ca seu solu”? “Boh” – aiat torrau sa becia- “seis in tres e mi naras ca ses solu”? A custus fuedhus, s’omini, si ndi fit istrantaxau e, biendi ca no nci fit atra genti che a issu e a sa becia, aiat nau: “Bona femmina, fortzis su soli dh’est pighendi a conca e dhi fait biri cosas chi no sunt, deu seu solu”! “Diaderus”? – aiat nau sa becedha- “Gesu Cristu miu, m’est sutzedendi su chi est sutzediu a su vicariu”. Intzandu s’omini, curiosu, aiat pregontau: “E ita dh’est sutzediu a su Vicariu”? “No dhu scis”? – aiat pregontau sa becedha – “ S’atra noti su vicariu at papau a cena una scivedha de sitzigorrus e su mengianu pustis, fendi missa, biiat dus Gesus Cristus in sa matessi ostia”! S’omini, pentzendi ca issu puru aiat papau sintzigorrus, fit abarrau a buca obeta coment’e unu minchioni. “A su chi nant” – aiat sorigau sa becia – is sintzigorus faint brullas legias, deu nd’apu papau ariser’e noti e immoi biu tres ominis e no unu”. S’omini, intzandus, ca aiat cumprendiu su chi fit sutzediu a issu puru, aiat contau a sa becia su chi aiat biu issu, nendidhi ca issu puru aiat papau sintzigorrus in cantidadi sa noti prima. “Dhu naramu deu” – aiat sorigau sa becia- “is sintzigorrus sunt bestias malas, po custu tui as tentu duda apitzus de pobidha tua…. Ma candu mai aiat a essi, una femmina aici bona e santa, dha connosciu de candu est nascia, tui se omini assotau a dh’ai coiada, in bidha no nc’est femmina prus seria de issa”! E nau custu, si ndi fit andada. Su merì, torrau a domu, s’omini aiat contau totu a sa mulleri, de issu, de su Vicariu e de sa becedha e aiant arrisiu de gana de su contu. De sa dì, sa femmina aiat pigau a fai sitzigorrus a cena giai dognia noti e su pobidhu si spassiat coment’e unu pipiu biendi s’efetu chi is sitzigorrus dhi fiant fendidhi biri in su letu duas e tre concas in dognia borta chi ndi pappàt.


text:
Questa domenica Bruno Orrù ci accompagnerà in un viaggio in lingua sardo- campidanese che intende percorrere una delle più ataviche tradizioni popolari sarde, e non solo: il malocchio e i suoi rimedi. La superstizione di quel potere occulto che attraverso lo sguardo produrrebbe la malasorte, su quelle persone o cose tanto invidiate e detestate.
Ricordiamo che gli interessati possono accedere gratuitamente ai contenuti dell’intera rubrica in lingua sardo-campidanese “Ajo’ a fuedhai” (racconti e lezioni di grammatica) cliccando qui.
Buona lettura e serena domenica a tutti.
Cun custa cida, bolemu provai a brintai cun bos aterus, in cussu chi est su mundu de sa religiosidadi de sa Sardigna, chi, comenti eus a biri, est unu mundu aundi su chi est de Deus, medas bortas est acapiau a istrintu e ammesturau a su chi furint is faimentus de una cultura meda prus antiga. Eus a imperai fuedhus comenti “pregadorias” e “Brebus” chi sunt diversus de “preghiera” e fuedhus comenti “Meigheri” /”Meighera” (chi benit de meighina – mescina) o “pratigu”/”pratiga” (chi bolit nai ca unu est aintru a is artis de fai mescinas)
S’Ogu Malu
Cussu chi in sa lingua italiana tzerriaus “Malocchio”, in sa lingua cosa nostra si tzerriat Ogu malu. S’ogu porit essi ghetau cun fenga e malitzia e, in custa manera est Ogu malu, s’ogu si porit apogiai portendi dannu e, in custa manera si narat a Ponni ogu, o, ancora, porit essi ogu chi pigat e, in custa manera est a Pigai ogu. Dognia cosa chi tenit vida porit essi pigada de ogu, aici comenti porit essi pigada de ogu, po fin’e sa cos’e papai.
S’ogu malu benit atacau de sa castiada, po mori de sa cali, podeus trasmiti is fortzas chi teneus in intru de nosus. In sa normalidadi s’ogu porit essi getau de calisisiat persona, siat mascu o femmina, bastit, perou, chi “siat intrau in sanguni” (no prima de is 16 annus) e, dis prima de oi, fit cretiu ca is peus personas chi poriant ghetai ogu furint: is predis, is istrupiaus e cusssus chi biiant a un’ogu feti. Pustis nci furint cussas personas chi benint inditadas comenti de “Oghiadoris” poita fit connotu de totus ca custas personas furint bonas a ghetai ogu con meda facilidadi e ca s’ogu de issus getau, pigada in manera segura e forti. Si naràt ca s’oghiadori si conosciat de is atras personas ca poita portàt “s’ogu de crabitu” o, berus siat, poita portàt sa pipia de s’ogu prus manna de sa normalidadi. Si pentzàt puru ca su di essi Oghiadoris, passàt de generatzioni cun su sanguni. Po custu motivu si creiat ca su ghetai ogu, fit una cosa chi si portàt in su sanguni e no fit curpa de sa volontadi de sa persona. Su sentimentu chi fai partiri sa ghetadura de s’ogu est su disigiu de una cosa, s’ammiratzioni po una cosa o s’imbidia. Su solu fatu de disigiai, de ammirai o de imbidiai calencuna cosa chi apartenit a atrus, porit fai partiri sa ghetadura de s’ogu, siat chi su disigiu bengat nau a craru, siat chi custu bengat aguantau aintrus de sa persona chi ghetat s’ogu. In custa manera, feti pentzai o nai, ca unu pipiu est tropu bellu, ca unu cani est tropu bonu o ca unu frori est crescendi beni, porit causai maladia a su pipiu, a sa bestia o a su frori e, in algunus casus, porit portai a sa morti puru. Po mori de custu, una coja, unu traballu o una amighentzia, porint essiri cumpromitius candu sunt causa de imbidia po atras personas.
Medas bortas, in sa normalidadi de sa vida de dogniu, sa persona chi fait unu apretziamentu a pitzus de sa persona cun sa cali est fuedhendi (o de sa cosa de sa cali est fuedhendi) dha tocàt narendi “Po no ti ghetai ogu” opuru “Chi Deus ti cunservidi”.
Candu si pentzàt chi sa persona chi fit fuedhendi cun nosus, o chi si castiàt, si podessit ghetai ogu, si depiat: spudai in terra, opuru si tocai sa natura, opuru tocai unu ferru o unu corru,o, ancora, bogai drebessi po tres bortas sa punta de sa lingua,o, po urtimu, fai is ficas a fura contras sa persona chi si pentzat chi potzat ghetai ogu (totu custu dh’agataus in d-unu scritu de su 1700 de su cali no si connoscit s’autori). Medas bortas, po abarrai trncuillus in calisisiat momentu, si costumàt a portai unu cambixedhu bidri (olia, modhitzi, pedrusemini…..) asuta de is bistiris e atacau a sa pedhi. Po proteggi su bestiamini de sa ghetadura de s’ogu, si costumàt a ponni, in sa stadha, una folla de figumorisca. Sa figumorisca beniat imperada po salvai is campus puru.
Sa mescina po sanai de sa pigadura de ogu, est un’amesturu de mescina e de brusceria, ma, chi si tenit sa fortuna de connosci sa persona chi at ghetau s’ogu, po ndi sanai abastat a dhi pregontai de tocai sa persona o sa cosa chi est istetia pigada de ogu, opuru, de donai una cosa chi dhi apartenit de fai tocai a sa persona pigada de ogu. Ma chi sa persona no si conoscit, e giai sempiri est aici,tocat a bandai de una persona pratiga po fai sa mescina. Po fai sa mescina, mancai in manera e numuru diferenti, si imperant sempiri preghieras cristianas (Creu, Avi Maria, Babbu nostru…..), impari a sinnus ligaus a faimentus paganus, cali acua, sali, trigu, olu, orgiu, arrosu, corru de muvroni o pedrixedhas, pustis nci sunt is brebus.
In sadru antigu “BREBU” fit su nomini de su chi oi tzerriaus “fuedhu – verbu”. In dì de oi BREBU si imperat feti a su plurali, IS BREBUS” (o brebos in Logudoresu) e cun custu fuedhu inditaus totu cussas formas de pregadorias chi si faint po tenni fortuna, po stesiai is lampus, po agatai cosas perdias, po stesiai is dimonius , po fai mali a unu nemigu, po sanai de maladia e aici a innantis.
Candu fuedhaus de custa chistioni cun is becius, massimamenti cun i cussus chi conoscint is mescinas antigas, totus tirant agoa, nànt e no nànt, scìnti e no iscìnt, e, candu fuèdhant, fuèdhant a boxi bascia comenti chi fessit pecau su ndi fuedhai. Su prus de is bortas arrespundint ca sa cosa no si depit isciri ca poita, desinuncas, sa mescina no picigat.
Opuru nànt ca, chi boleus chi sa mescina picighit, massimamenti sa mexina po is porrus, tocat a nde dha piscai a iscusiu de su “meigheri” o “pratigu” o “cogu” o “bruxu”, o, berus siat, tocat a nde dha furai.
Is brebus sunt, prus che atru, formas de pregadorias, nascius cun meda probabilidadi, in su “Mediu Evu”, e passadas de buca in buca finas a is dis de oi. Po fai in mavera chi is brebus picighessint, depiant essi naus a boxi bascia de su “pratigu”, chi, de pati sua, nde dhus aiat furaus a unu atru pratigu prus beciu de issu. Su maladiu perou, depit crei serntza de duda peruna in su chi su pratigu (o pratiga) est fendu, e chi no nc’est sa possibilidadi de custa fidi (candu si tratat de unu pipiu o de una bestia) su babbu o su meri, depint crei in su chi s’est fendi senza duda peruna.
Su pratigu no pregòntat mai dinai o paga po su chi fait, ma medas bortas dhi sis dònant calencunu arregalu chi pìgant. Prima de fai sa mescina de s’ogu, po biri chi su maladiu est verdaderu pigau de ogu, su pratigu getat trigu o sali grussu ( atras cosas de is chi eus nau) in d-una tassa de acua e, aici, cumprendit chi su maladiu est diaderu pigau de ogu. Pustis cumintzat a nai is brebus chi, giai sempiri acabant fendu sa gruxi o ponendi is manus in conca de su maladiu.
Comenti eus nau, is brebus passànt de buca in buca e medas bortas, su pratigu o sa pratiga, fuedhat a bosci aici bascia chi no si cumprendit nemmancu su chi narant e in tali manera est meda probabili che passendi de buca in buca, is brebus siant istetius cambiaus o isballiaus. Custu poita, tali bortas, is brebus teniant calencunu fuedhu in Latinu o in Grecu, aici, chi beniat cumprendiu mali, in sa fura, su brebu andàt a innantis isballiau. Ma su sballiu no fiat fadhiri is brebus, poita, po chi custus siant bonus, fit necessaria sa fidi in su chi si fit fendi.
Is personas chi massimamenti beniant e benint pigaus de ogu sunt is pipius. Custus, chi sunt pigaus de ogu si dismajant, acusant doloris de conca, avvomitant e, algunas personas atestant ca s’ogu pigau porit portai a sa morti de su pipiu. Su studiosu M.L. Wagner, naràt ca sa persona picigada de sa pigadura de ogu, si podiat conosci ca poita in is ogus cosa sua si dhoi biiat una luxixedha chi fit su sprigu de su chi aiat ghetau s’ogu.
A dognia manera, sa mescina prus connota po sanai de sa pigadura de ogu est sa “Mescina de s’ogu”, chi benit tzerriada, in algunas partis, “acua licornia”, “Acua Medallia” o “s’Acu’e s’ogu” .
Unu faimentu po fai sa mescina de s’ogu est su chi sighit:
Si ponit acua in d-una tassa e, aintru de s’acua si nci ghetant tres granus de trigu e tres arroghedhus de sali a pedra (algunas imperant cincu granus de trigu e de sali). Fatu custu “sa Pratiga” (o su pratigu) pregontat su nomini de sa persona chi est istetia pigada de ogu, pustis cumintzat a nai su Creu eis brebus chi imperat in sa normalidadi. Chi sa persona est verdaderu pigada de ogu, su trigu “si ndi pesat”, fi formant billuchedhas apitzus de issu e si ponit a girai. Chi sa pigadura est forti meda, is billuchedhas “Tzacant”.
Un’atru faimentu est custu:
Si prenit sempiri sa tassa de acua e si faint tres muntonedhus de trigu e de sali a pedra, sa “pratiga” o “coga” o “meighera”, fai po tres bortas su sinnu de sa gruxi a is tres muntonedhus de trigu e sali, pustis narat su Creu e is brebus “Susanna at fatu a Anna – Anna at fatu a Maria – Maria at fatu a Gesus – s’ogu pigau no nci siat prus. Fatu custu si ghetant is sa tassa, prima su trigu de is muntonedhus, fendu su sinnu de sa gruxi, pustis, sempiri fendu su sinnu de sa gruxi, si ghetat sa sali a pedra. Chi su maladiu est pigau de ogu, su trigu si ndi pesat e apitzus de issu si formant is bilucas. De su logu auindi si formant is billucas si cumprendit chi s’ogu est pigau a conca, a su petus o a su stogumu e, de su numuru de granus de trigu chi formant billucas, si cumprendit cantu personas ant ghetau s’ogu e, ancora, de comenti si ponint is granus, su meigheri cumprendit chi s’oghiadori est mascu o femmina, o, po mellus nai, chi su granu abarrat de longu, s’ogu est istetiu pigau de una femmina, chi su granu si ponit a punta conca a susu, su chi at ghetau s’ogu est mascu. Cun s’acua de sa mescina si infundint is giuntus de su maladiu fendi su Sinnu de sa gruxi.
Chi si conclui sa mescina e is billuchedhas nci sunt ancora si depit torrai a repiti totu de bellu e noi, finas a tres bortas, chi, pustis de sa terzaborta s’ogu est ancora pigai, sa mescina si torrat a fai s’incras e si depit pregontai s’agiudu de atrus dus pratigus o Meigheris (mascu o femmina est su matessi). Si narat puru ca, candu unu est pigau de ogu, po dhi fai sa mexina no tocat a satai su giobia.


text:
Torrat sa “Sagra de su frigadori e de is cocoeddas” de Stersili e lompet a sa de 13 editziones
In sa Mesa - In Stersili torrat sa "Sagra de su frigadori e de is cocoeddas". Sa manifestatzione enogastronòmica, chi est organizada dae sa Pro Loco de sa bidda chi s'agatat in sa Barbàgia de Seùlu, ocannu lompet a sa de 13 editziones.
Comente onni annu, peri in su 2022 su programma at a èssere ricu meda. Tocat a sutalineare, però, ca sos protagonistas de sa festa de Stersili ant a èssere sos màndigos de sa traditzione, sos pratos bonos fatos dae sa comunidade stersilesa, est a nàrrere su frigadori e is cocoeddas chi dant su nùmene a sa rassigna gastronòmica etotu. Sa comunidade, in custas dies chi antìzipant sa festa, est traballande pro ammaniare sos màndigos chi, su 12 de austu chi at a bènnere, ant a èssere serbidos a sos bisitadores. Lu podimus bìdere intrande in sa pàgina Facebook de sa Pro Loco de sa bidda de Stersili. Sos organizadores, difatis, ant publicadu sas fotografias.
Tocat a pretzisare ca in programma no bi sunt feti sos tastos de sos pratos de sa coghina stersilesa. B'est meda àteru. Difatis, dae sas 8.30 de mangianu s'at a pòdere bisitare finas su situ archeològicu Monti 'e Nuxi e sos bisitadores ant a èssere acumpangiados dae s'esperta archeòloga Alessandra Saba.
A sas 11.00 ant a èssere abertos sos “stand” e ant a èssere fatos finas unos cantos laboratòrios. Tra custos su laboratòriu pro ammaniare sas cocoeddas e su laboratòriu pro ammaniare su casu.
In programma finas sa mùsica de sa “Seuinstreet Band”, su grupu chi dae sas 11.00 at a girare pro sas carreras de sa bidda sonande e batinde allegria a sos chi ant a lòmpere a sa bidda de sa Barbàgia de Seùlu. Su merie, imbetzes, at a èssere possibile ascurtare su “Coro Carrales” e sa mùsicade sos “Symponia”.
Sa festa previdit àteros apuntamentos ispantosos meda. At a sighire difatis finas a de note cun “Pino e gli Anticorpi” e cun su “dj set” de Valentino Poddie.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Template:Bortadu dae
Sas istrutziones chi sighint sunt cuntènnidas in sa sutapàgina Template:Bortadu dae/man (modìfica·istòria)
Impreu
Custu template est de insertare in sa pàgina de sas cuntierras de un'artìculu su cale testu est istadu traduidu (in parte o de su totu) dae una Wikipedia in un'àtera limba, pro atribuire sa paternidade a sos autores de s'artìculu originale.
Sa litzèntzia Creative Commons Atributzione Share Alike (Cumpartzi a sa matessi manera) e sas Cunditziones de impreu de sos progetos Wikimedia prevident chi s'atributzione de paternidade depat èssere fata a su nessi insertende unu ligàmene (a esèmpiu in s'ogetu de sa muda) a s'artìculu in limba originale. S'impreu de custu template est semper cussigiadu in cantu podet semplificare s'atzessu a s'artìculu originale e a sa cronologia sua.
Si s'insertat testu traduidu dae prus artìculos in àteras limbas, insertare unu template pro cada artìculu traduidu (tando, s'in casu si traduiret dae duos artìculos diversos, in sa pàgina de sas cuntierras de s'artìculu in sardu ant a dèpere cumpàrrere duos templates). Custu est netzessàriu pro ligare totu sas cronologias de sos artìculos traduidos.
S'in casu bèngiat agiuntu testu traduidu in un'artìculu chi giai cuntenet testu traduidu dae su matessi artìculu de orìgine, no est netzessàriu agiùnghere unu àteru template, ma est sufitziente agiornare cussu presente, indichende su oldid de sa versione traduida noa e agiornare sa data de tradutzione.
Su template no andat acumpangiadu dae sa firma (ne de s'impitadore chi lu ponet, ne de àteros).
S'òrdine de insertada de su template in sa pàgina de discussione est indicadu in Agiudu:Pàgina de sas cuntierras de s'artìculu.
Sintassi
{{Bortadu dae|Còdighe de sa limba|Nùmene de s'artìculu in sa limba originale|Data de sa versione originale traduida|oldid}}
- Còdighe de sa limba (obligatòriu)
- Nùmene de s'artìculu in sa limba originale (obligatòriu)
- Data de sa versione originale traduida (cussigiadu)[1]
- Nùmeru de sa versione originale traduida (oldid) (cussigiadu)[2]
Esèmpios
- Esèmpiu
{{Bortadu dae|es|Catedral de Santiago de Compostela}}ingendrat:
Categorizadu in Artìculos bortados dae es.wiki.
- Esèmpiu
{{Bortadu dae|en|Japanese architecture|8 marzo 2006|42725683}}ingendrat:
Categorizadu in Artìculos bortados dae en.wiki.
Notas
- ↑ Su formadu de sa data est indiferente, ca non si tratat de unu paràmetru funtzionale: comente at a bènnere iscritu at a cumpàrrere in su template. Naturalmente, sa data indicada depet currispòndere a s'oldid.
- ↑ Pro individuare su nùmeru de sa versione bisòngiat a abèrrere sa cronologia de sa pàgina originale e a incarcare in sa data de sa versione chi serbit; su nùmeru est su còdighe chi aparit in fundu a su [url]] de sa pàgina (oldid=nùmeru').
Pàginas ligadas
Template:T, chi podet èssere postu a s'internu de su matessi artìculu traduidu, si la tradutzione no est cumprida.


text:
Sono tre le liste che si contenderanno la poltrona di sindaco ad Uras. La lista numero 1, “Uniti e Forti per Uras”, candidato sindaco Samuele Fenu, vede candidati consiglieri Maria Elena Caddeo, Mariua Laura Dessì, Rita Piras, Davide Cancedda, Corrado Carta, Alberto Cera, Antonio Dedoni, Roberto Meloni, Luca Olmetto, Paolo Porru, Luca Schirru, Simone Siddi; la numero 2, “Pro Uras Impari” vede come candidata sindaca l’uscente Anna Maria Dore, i candidati consiglieri sono Aldo Tullio Rizzetto, Antonio Melis, Federica Siddi, Jessica Garau, Sergio Pia, Alessio Serra, Camilla Meloni, Roberto Pau, Francesco Cabras, Emanuela Mura, Claudio Piras e Daniel Marrocu; la terza lista “Prima Vera Uras”, guidata dalla candidata sindaca Maria Rita Porcu, ha candidati consiglieri Giuseppe Fadda, Marco Garau, Silvia Garau, Daniela Lonis, Federico Onnis, Giacomo Piras, Marco Piras, Daniela Saddi, Alessia Scano, Francesco Scano, Salvatore Tuveri noto Tore e Manuela Urracci.
Antonio Caria


text:
Eisaku Satō
Eisaku Satō (Iaponice 佐藤 栄作, natus in Yamaguchi die 27 Martii 1901; Tocione mortuus die 3 Iunii 1975) fuit politicorum peritus et ter Iaponiae primus minister a die 9 Novembris 1964 usque ad diem 7 Iulii 1972. Anno 1974 Satō Praemium Nobelianum Pacis Componendae una cum Ioanne MacBride abstulit.
Quod rem militares CFA de Bello Indosinense II admissit, Yui Chunoshin ipsum immolavit ut protestatio contra politicam Satōnis die 11 Novembris 1967. At die 11 Decembris eodem anno "tres principia non-bombae atomicae" proclamavit, ea sunt, "non tenere, non facere, non introducere". Deinde anno 1970 Pactionem contra usum bombae atomocae prolicendi signavit.
Nexus externiRecensere
- Pagina Praemio Nobeliano Pacis 1974 dicata


text:
Giuanne Battista
Giuanne Battista, est a narrere chi battijaiada. (I seculu). Notiscias de custu Giuanne las tenimos dae sos Vangelos. Fizu de Elisabetta, sorrastra de Maria, sa mama de Gesu Cristu, e de Zaccaria. Sa naschida de Giuanne est motivu de allegria po sos parentes e si bighinadu.
Pius a tardu, omine fattu, l'agattamos chi vivede in su desertu, bestidu de una pedde de cammellu, cun una chintalza a sos fiancos, e mandigada tilipisches e mele areste. Preigat penitentzia e cunversione a Deu, cun unu limbazu forte, a sa manera de sos profetas de Israele, e dada unu batijimu cun s'abba de su riu Giordanu. Meda andaiana a retzire custu battijimu de penitentzia, e a retzire su battijimu andat puru Gesus de Nazaret. Sos vangelos raccontana de sa morte de Giuanne, cun sa truncadura de sa conca cumandada dae su re Erode Antipa, ca Giuanne lu rimproveraida po aere isposadu sa connada, muzere de su frade Filippu.
Giuanne Battista est veneradu meda, in logos meda s'agatana crejas dedicadas a custu santu. Duas festas in onore sou: su 24 de lampadas si tzèlebrada sa naschida, e su 29 de austu sa morte, su martiriu. Giuanne Battista est istadu rapresentadu meda dae sos artistas, pintores e iscultores.


text:
Martedì 30 Aprile 2013, ore 21, a Biella – sale di Su Nuraghe – “addopiu“, appuntamento mensile, laboratorio linguistico in “Limba“, la lingua materna – l’artista Maria Lai, scomparsa il 16 Aprile 2013 a Cardedu, ricordata a Biella attraverso “paginas iscarescias“, pagine dimenticate di Biagio Piciau – ingresso libero
Pensendi pensendi t’acatas ca medas cosas de sa fida tua dd’as asi scarescias e ti ‘enint in conca mancai candu ses pensendi a atras cosas. A mei est sutzediu puru custa borta. Apu arregordau atrus momentus chi no emu nau, contendi is traballus de una vida. S’intzimia esti stetia candu apu ligiu in s’ Unioni Sarda ca fiat morta Maria Lai, duas pagina interas dedicadas a cussa grandu maista pintora e picadora nomenada in Sardinnia e in totu Italia po is traballus suus. De siguru calencunu d’adessiri intendia arremonai. In giovunesa seu istetiu tzaracu e discenti suu.
Babai, guardia munitzipali, fiat servitziu in su mercau de Casteddu e iat fatu cunfiantza cun d’una picioca chi andat a fai ispesa. Chistionendi chistionendi candu at iscipiu ca fiat una pintora dd’iat contada ca deu puru pastissamu cun is pinzellus, e issa dd’iat fatu s’avantzada de mi pigai po tzeracu. Sa cosa m’est praxia meda e apu incumentzau a andai donnia di a sa butega sua chi fiat casi affaci de su Cramu. Fiat nàscia a Ulassai in su 1919, 9 annus prima de mei. Pesada in domu de is tzius, dopu is iscola mannas fatas in Casteddu, est andàda a Roma e s’est diplomada in su Liceu Artisticu e mancai tenghessit bonus maistus su speddiu de sa terra sua dd’at fata torrai a Casteddu in su 1946. Mi contada sempri de su viaggiu arriscosu chi iat fatu de Napoli a Casteddu cun d’unu barconi.
Su traballu mi praxiat meda: sa faina printzipali fiat de tenni sempri umbida sa terr’e tuvula, chi issa traballada cun is manus e cun atras ainixeddas, carraxendiddas cun tzapulus beni schustus de manera chi abarressint sempri friscus. Perou di arti si bivit pagu e intzandus, po guadangiai femus istatueddas de santus. Su traballu miu fiat de aprontai s’impastu spissu de inghischu chi serbiat siat po fai is fromas, siat is istatueddas e totu, chi femus a iscarada. Carreras de Santu Franciscu, Fra Nassiu, Sant’Efis e atrus santus e candu fiant ischutus si depiant pintai: intzandus, deu puru toccamu de pinzellu e coloris.
E poi ci fiant is traballus mannus: istatuas e bustus e deu castiamu e imparamu a traballai sa terr’e tuvula. Donnia merì, comenti apu nau, imbussamu is traballus cun is tzapulu ischustus, prontus po s’incras. Unu traballu prus mannu est istetiu s’amanitzamentu po unu grupu intitulau “Posto di blocco”, a mannaria di omini chi deu perou no apu biu fatu. Su traballu sighiat ma issa narat sempri de si cambiai un’atra borta a Roma cun butega e totu e deu aintru. Ma, candu nd’apu chistionau in domu mammai hat postu subitu perda in buch’e arroda. Deu giovoneddu de dexasett’annus cun dd’ua picioca, mancai fessit unu pagu prus manna, solus a Roma? Non si ndi chistionat nemancu, antzis di oi a innantis abarras in domu, fiat istetia sa sententza. Apu scipiu apoi ca in su 1954 est torrada a Roma Aici est acabada s’aventura artistiga, ma po pagu tempus.
Atra pagina. Torraus de su sfollamentu emus agatau sa tzitadi sderruta: medas domus fiant torradas a muntonis de terra, perda e teulaciu, su famini a brutz’e pei e non ci fiant ni butegas ni dinai po comporai e, is butegheris, issus puru fetus de sa guerra, in s’idea de s’alleputziri un’artra borta, bendiant a caru cussu pagu chi teniant. Su Comunu. po allebiai sa genti in cussa tribulia iat ditzidiu de aberri butegas chi si narant “di paragone” in manera de podi fai abaschai in pretzius, donendiddas a volontarius in totu su Comunu. Seu diventau butegheri de varechina. Su Comunu mi bendiat s’ “Ipoclorito di Sodio”, deu ddu depemu amesturai cun d’una stabilìa cantidadi di acua e femu sa varechina chi bendemu a mitadi de pretziu de is atrus e propriu po cussu, mancai sa genti benghessat a prucessioni a dda comporai, su guadangiu fiat pagheddu.
Arribada s’istadi e su tempus de sa srindia eus sbaratzau s’aposent’e prandi, chi teniat una fentana chi bogat a foras e su Comunu mi mandat camius de srindia chi bendemu a istracu baratu cun grandu prexu de sa genti. Ma su tempus de sa srindia est acabau. Perou sa cosa esta serbia a fai abaschai is pretzius de totu is cosas chi su Comunu iat ditzidiu de calmierai e sa carriera mia de butegheri s’est abarrada.
Un’atru traballu cumentzau e durau pagu est istetiu de fai scola de musica. Discentis ndi tenemu prus de calencunu ma a s’ora de pagai, fiat de prangi: a chini su babbu non iat acora cuberau sa cidada, a chini s’indi fiat scaresciu de domandai du ‘inai a sa mamma, una biga de iscusas. Ma sa prus bella est istetia candu una mamma s’est presentada e m’at pregontau: “Ma fillu miu est imparendi calincuna cosa? A mei mi parit ca no e intzandus no pagu nudda po debadas.”
Brai Piciau


text:
Beni benius in su blog de „Su Digei“
Seu traballendi cun sa lìngua sarda de pagu tempus ma assumancu de binti annus e prus cun sa mùsica, faendi “su digei” a èssiri pretzisus. Insaras mi seu pensau, biendi ca totu podit èssiri scritu e contau in Sardu, de incingiai custu blog, cun su fini de scriri e abèrriri chistionis tènnicas e musicalis apitzus de totu cussas chi funt is ainas, is barrancus, is novas de custu setori specìficu de sa mùsica de oindii. Sa tenta, chena de pretesas mannas, est cussa de provai a biri pruschetotu is barrancus chi ddoi funt imperendi is fueddus tènnicus, est a nai totu unu fueddàriu specìficu chi su Sardu no at “imbentau”, circhendi a cumprèndiri ita ndi depeus, duncas, bogai cun is mecanismus de su Sardu opuru ita totu eus a dèpiri tènniri po fortza de s'ingresu, de s'italianu, ecc. e poita, mancai, no fait a ddu furriai in Sardu. Foras de retòrica: chi boleus ca sa lìngua nosta sigat a bìviri e a èssiri moderna custu puru est su tretu de fàiri. Deu nci apu a pònniri totu is connoscièntzias e sa passioni chi sigu a nci pònniri de diora in sa mùsica. Gràtzias de imoi a totu is chi ant a scriri e a mi donai ideas e incraramentus (comenti a Ivo Murgia, chi m'at donau su primu agiudu!).
Alessandro.
Lèssicu 0.0
(su) DIGEI: de s'ingresu “Disc Jockey”, fatu simpri a sa forma “DJ” chi si ligit e si scriit “Deejay” puru. Duncas ddu furriaus pari-pari cun “Digei”.
Esempru:
P: “Ita ses faendi de traballu?”
A: "Fatzu su Digei”
Beni beniu in su mundu fadau de is bloggers in sardu!
Biau a chini esti digei…Chini esti digei una borta abarrara digei po sempri!
Arrumbulendi…Gherrendi e arriendi, cummenti a sempri…Su blog esti intzertau e tui sesi s’omini giustu po du mandai a innantis…Aio!
No ddoi funt ancora trackbacks.


text:
Melchiorre Murenu
(Macumere, 1803 – 1854)
A
pustis de cent’annus de sa morti de Murenu sa poesia sua dd’ant torrada a bogai a pillu po ddi giai vàllia. No si sciit su chi est cosa sua, scieus ca is fontis de innui ndi benint is scedas funt totu de analisai. Ddoi funt pagu autògrafus e pagu imprentas fitianas de s’autori e a si fidai de sa retentiva populari est un’arriscu mannu, su pròpiu arriscu chi nc’est po cussa manoscritta. Apitzus de sa manera sua de poetai ddoi funt unu sciacu mannu de paristòrias e de contus. Su primu a si giai novas apitzus de cust’òmini fut Giuanni Spano. Issu nosi narat ca fut nàscïu in su mesi-de-martzu de su 1803 de Batista Ledda Murenu e de Angela Pala. Teniat una retentiva manna, ddi bastàt a intendi una borta scéti una cosa po dda torrai a nai in cobertantza. Teniat tìrria a is bosincus e iat connotu su presoni puru. Cantàt a totu dii. Su spàssiu de suu fut su de cantai e de improvisai. Fut bisogu e duncas no connosciat sa bellesa de unu celu steddau. Is fradis fiant andaus tzeracus e issu iat bìviu cun sa mama bècia e fiuda. Issu fut religiosu, iat tentu una briga poètica cun Maloccu de Fonne, andàt a is sagras popularis, teniat tìrria contras a is feudatàrius mannus. Su 21 de su mesi-de-ladàmini de su 1854 dd’iant mortu po nexi de una vengàntzia fata po mori de is versus suus. Sa pigota, maladia mala, dd’iat guastau is ogus, si no fessit stètiu po cussu ita totu iat a ai pòtziu fai? Apustis de sa morti ndi-dd’iant segau sa conca e iant biu ca teniat unu cerbeddu mannu. Meresciat chi essint tentu cura de su cinixu de su corpus suu in d-una tumba. Iat a essi de importu a arregolli totu is òberas suas po ddi giai su merescimentu chi ddi spetat. De s’Arcivu de Stadu de Casteddu pigaus àteras scedas biogràficas: andàt a Suni a agatai sa sorri, iat tentu unu certu contras a su predi, don Tavera, de sa bidda, dd’iant impresonau po is afrentus, sa gherra contras a is bosincus, sa poburesa sua, s’amparu de su cresiàsticu Gattu e aici nendi. Is poesias nosi scoviant su dispraxeri de su poeta in manera prus crara de su chi is àterus ant nau. A su munsennori Bua issu iat nau: Deo, Melchioro Murenu, / possedo tantos affannos: / dae pizzinnu ‘e tres annos, / pro mia crudele azzotta, / un’infettu ‘e pigotta / sa vista mi nd’hat leadu (…) restande poveru e zegu / senz’isperanzia nessuna; / senza benes de fortuna / poberu e disamparadu.
Ddoi funt parìcias teorias apitzus de sa morti de cust’òmini: is duas prus berdaderas funt:
1) Sa primu nosi narat ca nci-dd’iant fatu arrui de una spèntuma de Santa ‘Ruxi po vengàntzia. Forsis fiant stètius is bosincus arrennegaus po is versus contras a s’incuinamentu de sa bidda insoru.
2) Sa segundu est ca dd’iat mortu unu tataresu poita ca in sa poesia sa dinda troppu fantastica iat primau a sa filla.
Mellus a ponni un’arrogu de custa poesia po fai biri cantu cussa pungit.
DINDA TROPPU FANTASTICA
Dinda, troppu fantastica in sas pumas,
confusa ses de tanta fantasia;
e-i sa genitora maladia
est fattu tou, mancari presumas.
Ca ses macca e non ischis cantu faltat
sa chi possedis de presunzione;
cungregada est cun issa in unione,
dogni meritu bonu si che appaltat;
su difettu maternu est chi t’assaltat
in su mezus fiore ‘e pizzinnia.
Sa fantasia vana est in sas maccas,
sos fumos in su poveru arricchidu;
pro cussu las has postas in olvidu
sas costrintas, mischinas e fiaccas;
pro esser assistida cun teraccas
tenes una superba bramosia.
Troppu tenes superbia e fervore;
sa boria si ti legget in su fronte.
Ma Deus tenet sole in s’orizonte
pro distruer a tempus su lentore;
inue b’hat de poveros sudore,
sa sienda s’iscazat che ‘iddia […].
Cumpartzi


text:
INTRODUTZIONI
Sa lìngua sarda, che a medas lìnguas de is natzionis sena de stadu (connotas puru comenti minorias linguìsticas), no at fatu ancora totu su tretu stòricu suu e duncas si-ndi depit ancora scabulli de unus cantu barrancus mannus e, paris, si depit procurai is ainas chi ddi serbint po chi dda potzant imperai totus e po chi potzat setzi impari a is àteras lìnguas mannas de is stadus.
Is problemas chi sa lìngua sarda si depit farcai, custu ddu sciint totus, funt: su partzimentu de sa Lìngua e s’aunitzamentu de s’ortografia.
Ca funt problemas antigus nemus podit nai ca no. Tocat sceti a ligi is fainas in Sardu, antigas o noas, pagus o medas. Totus tenint un’ortografia diferenti e donniuna imperat una lìngua sua chi, mancai in pagus cosas, si stèsiat de s’àtera.
Ca custus problemas is Sardus ddus portant in su coru e ca fatu-fatu bessint a pillu nemus, a su pròpiu, podit nai ca no. Difatis, cantu bortas eus intèndiu pregontas che Cali lìngua sarda? Comenti tocat a ddu scriri su Sardu?
Ca funt problemas berus nemus tenit dudas. Difatis, lompendi custas pediduras a sa realidadi de s’Istitutzioni nosi pregontaus: Cali Sardu at a imperai sa Provìntzia de Casteddu po sa faina sua, duncas po scriri delìberas, duncas po si fai cun sa Regioni, cun is àteras provìntzias de sa Sardìnnia, cun is Comunus, cun sa genti e cun is scolas de sa provìntzia de Casteddu?
Imoi, in su connotu su problema de imperai una lìngua aguali po totus forsis no fiat aici forti de indulli a chini podiat de agatai una solutzioni, ma oindii sa chistioni no podit essi stesiada a àtera dii. S’abisòngiu de oi acapiau a su traballu chi depit fai s’Istitutzioni (e torreus Comenti at a scriri sa Provìntzia de Casteddu?) o sa Scola (Is studiantis de Casteddu e de Cabuderra ant a scriri a sa matessi manera?), po intrai in duas chistionis sceti aundi s’imperu de su Sardu est sèmpiri prus pediu, nosi ponint a donai arrespusta luegus a su problema nostu bèciu de sèculus.
Un’arrespusta conca a innia nosi-dda donat su Comitau Scientìficu chi at scritu su traballu presenti ‘Arrègulas po ortografia, fonètica, morfologia e fueddàriu de sa Norma Campidanesa de sa Lìngua Sarda’.
Est una proposta chi fait contu de sa realidadi, chi iat a bolli nai de su tretu stòricu chi est faendi oindii sa Sardìnnia in sa chistioni de sa Lìngua. Duncas no circant una lìngua artificiali de fai nasci in laboratòriu, comenti po malasorti megant de circai de fai de unu tretu de tempus in Sardìnnia.
Po contras in is Arrègulas s’agatat po primu cosa ca sa Sardìnnia no est lòmpia ancora a un’aunitzamentu de sa Lìngua e duncas sa Lìngua sarda est mancai una, ma a duas (macro) bariedadis diatòpicas (diasistemas sintzillus etotu) e literàrias chi tenint – e depint tenni – sa matessi dinnidadi: su Campidanesu e su Logudoresu.
Insandus su lìburu proponit, po primu cosa, s’arreconnoscimentu de is duas macrobariedadis, e po segundu cosa, abarrendi in su Campidanesu, proponit una Norma campidanesa, cun arrègulas, comenti narat su tìtulu, po s’ortografia, sa fonètica, sa morfologia e su fueddàriu de su Campidanesu.
Ma de cali Campidanesu fueddat su Comitau Scientìficu? Forsis ca sa fueddada campidanesa puru no est partzia in medas e medas dialetus? Est berus, ma acanta a custus dialetus s’est stantargiada in is sèculus, gràtzias a su traballu sena de pàsiu de is Cantadoris unu Campidanesu literàriu, chi, a nai, no est de peruna tzitadi o bidda, ma chi totus is Sardus de su Cabu de Bàsciu cumprendint, aprètziant e portant che a espressada insoru in forma e in sustàntzia literària. Est custa sa fueddada, chi si podit nai chi setzat prus in artu de totus is dialetus, chi su Comitau Scientìficu proponit e chi podit fai cuncordai a manera discansosa totu is Campidanesus, ca cun custa faina no proponint sceti s’apretziamentu de un’arrichesa linguìstica e literària manna ma puru sa lìngua nosta de bartzolu chi eus sèmpiri disigiau e a bortas surrungiau.
Graziano Milia
Presidenti de sa Provìntzia de Casteddu


text:
Cuarta bìnchida de sas àbilottas, torra vintzentes in sae PalaMoncada: 27 puntos de Renieri
No s’est galu frimmada sa cursa de s’Hermaea Olbia, chi accabbat su PalaMoncada de Porto Empedocle e achivit sa cuarta binchida, fatu a s’atera in su campionadu de A2. Sas àbbilotas de Taulara ant’ischidu mujiare sa resistentzia de s’Aragona trazada dae sos puntos de Zech, gratzias a una proa sinnada dae carattere e bona balia.
Mastru Guadalupi at’apidu sos cabos isettados, comente semper dae su s’assotziu comunu de s’iscuadra: Renieri at’ischidu trazare s’atacu (27 puntos), ma sunt pigadas a pizu sa defesa de sa capitana Caforio, s’ajudu donadu suta rete dae Barbazeni, su geniu in banda de Maruotti e Miilen. Mentovu mannu balantzat Gerosa puru, ch’at giogadu in logu de Barbatunde c’at apidu un’infortuniu.
SA GARA – Duncas Guadalupi seberat Allasia in diagonale cun Renieri, Barbazeni e Gerosa in sa mesania, Miilen e Maruotti in banda e Caforio liberu. Sas meres de domo de Aragona, issas puru tribuladas dae sos infortunios, proponent Casarotti in palleggiu, Zonta a sa contra, Negri e Cometti in sa mesania, Zech e Dzakpovic in banda, Vittorio liberu.
Bona sa tuccada de sas àbbilotas, chi cun sa diagonale de Miilen giompent luego su 7-2. Su mastru sicilianu Micoli giamat tando su timeout, ma s’estone est in bona die e cund’unu paloneto galanu fuit puru de pius. Sutta de 10 (13-3), Aragona proat a mediare unu cabu, mintende Caracuta a guidare, in logu de Casarotti e recessi gasì a giompere fintzas a su -3 (19-16 cun s’ace de Cometti, capatze de balente serie in sa bàttida) minettende gasì sa cunfidentzia de sa herminas, chi chircant fortza majore in sa retzida mintende formaggio in logu de Maruotti. Sa cuntesa torrat in paris, ma s’Hermaea agatat in su mamentu de su bisonzu sa lughe perdìda, pro accabbare sos contos: Renieri si leat sa boccia set e pustis falat a terra s’ace de su 25-20.
S’aragona detzisa a ponnere remediu, tuccat metzus in su segundu game, cun sa montenegrina Dzakovic chi sinnat s’ace de su 10-5. Tando Guadalupi puru chircat remediu bidende sa pena de s’iscuadra sua, ma Dzakovic est mala a parare e spinghet sas suas fintzas a su +8. Pianu, pianu sas olbiesas torrant a faghere su giog’issoro balantzende su -1 cun su servitziu vintzente de Renieri (19-18). Sa contra toscana giompet su paris a 20 cund’unu atacu galanu in diagonale. Su puntu contra ‘a puntu finale premiat però Aragona, chi faghet leva subra sos duos Dzakovic-Cometti pro balantzare sa paridade de sos contos (25-23).
A incomintzu de su terzu set s’Hermaea torrat a agatare aminu onu e luego fuit 7-3 cun Miilen. Barbazeni pesat boghe sutta rete e sas sardas giompene a dopiare sa contra. Aragona non resessit a parare sa balia de sas biancasblue, chi mancari lassende carchi puntu in caminu, in su finale accabbant su set chena tribulare meda 25-18, cun s’atacu de Maruotti dae logu 4.
Su cuartu set tuccat paris, puntu a puntu, pustis Aragona torrat a fuire 10-6. Sas àbbilas de Taulada sun malas a domare, sighint sa contra a cuota 11 e pustis che la colant, pontzende a fruttu sa ‘ena de Maruotti. S’iscuadra ‘e Micoli si tenet a galla cun Stival e Cometti, ma solu pro pagu tempus, prima ‘e cuntzedere sa resa: Barbazeni si faghet a gigante de su muru e Renieri sinnat sa binchida cund’una parallela galana (25-19). Festa manna pro s’Hermaea, chi gratzias a sa settima binchida de cust’istagione che pigat a su cuartu logu de sa classifica, cun 21 puntos.
“Semus meda contentos de nos gighere an’domo custa binchida – cummentat su mastru biancublue Dino Guadalupi – pariat fatta in su primu set, cando Caracuta Aragona at mudadu marcia, furriende in partida, donende pensamentos a sa defesa nostra. In su segundu set semus ruttos dae una faddina a s’atera, semus puru resessidos a sestare sa capa e sa sorte no nos at ajuada, ma sa contra l’at binchida cun meritu. Pusti amus accabbadu s’illanare e fattu fruttare cossu ch’est s’ischire e sa balia nostra de su mamentu. Nos leamus custos tres puntos, chi meda pesant pro sa classifica nostra, como ponimus a fruttu sa pasada pro su recuperu de s’energia fisica. S’iscuadra nostra, comente med’ateras incomitztat a suffrire s’strachidudine causada dae totu sos impignos de sos tempos nostros”.
Seap Dalli Cardillo Aragona-Hermaea Olbia 1-3 (20-25; 25-23; 18-25; 19-25)
Aragona: Bisegna ne, Zech 14, Ruffa, Caracuta 2, Casarotti, Zonta 1, Cometti 9, Negri 10, Dzakovic 15, Stival 8, Vittorio L. Allenatore: Micoli
Hermaea: Barbazeni 8, Allasia 3, Fezzi, Miilen 20, Renieri 27, Minarelli ne, Maruotti 14, Caforio L, Severin ne, Gerosa 6, Formaggio. Allenatore: Guadalupi
Arbitri: Capolongo e Pasciari


text:
Frammento di Costituzioni Sinodali dell’Arcivescovo Turritano (di Sassari) Pietro Spano.
(1442. – 9 Marzo).
Dall’Archivio Capitolare della Chiesa Cattedrale di Sassari.
Nos Petrus Spanus per issa gratia de Deu Archiepiscopu de Turres, essende in su Palatu nostru Archiepiscopale de sa presente Cittade de Sassari celebrando Cabidulu cum sos Venerabiles Frades et Figios sos Canonigos de Turres (1), desiderando de ordinare algunas pias et sanctas Constitutiones, qui esserent ad laude et gloria de su Altissimu Deu, conservatione de su istadu nostru ecclesiasticu, salvatione et utile de totu sas animas Kristianas de sa Ecclesia et Diocesi nostra de Turres. Et pro tantu una cum sos predictos hamus querfidu examinare, et reconosquer sas Constitutiones antigas, sas quales in sa prima introductione de sa dita Ecclesia et Diocesi Turritana hamus agatadu, et cussas cum consigiu, et matura deliberatione de sos antedictos Canonigos et Cabidulu nostru hamus confirmadu, aumentadu, et cresquidu dae bene in megius; sas quales Constitutiones, tantu sas vezas, comente et custas qui novamente hamus ordinadu, et confirmadu, volemus, ordinamus, et mandamus in virtute sanctae obedientiae, et suta sas penas in custas dadas et promulgadas, qui siant servadas, et mantenidas perpetualmente in sa dicta Ecclesia, et per tota sa Diocesi nostra de Turres. Datum et actum in Palatio nostro Archiepiscopali praesentis Civitatis Sassaris sub die IX mensis Martii MCCCCXXXXII.
Statuimus et ordinamus, qui su Archiepiscopu non potat privare, incarcerare, ne condenare Archiprete, et ne Canonicos de Turres, tantu in causas criminales, comente et civiles, ad minus qui sos demeritos de su delinquente siant vistos et connosquidos per issu Archiepiscopu, et Cabidulu de Turres: acconoschidos cussos siat castigadu cussu delinquente secundu sos demeritos suos, ad arbitriu dessu Archiepiscopu, et Cabidulu de Turres: et ateramente su Archiepiscopu in cussu casu pretendere non potat in cosa alcuna; et pretendendo non siat permittidu et non obbedidu.
Item statuimus, et ordinamus, qui cadascunu Archiprede et Canonigos, et Preideros siat lizitu appellaresi dae Archiepiscopu et Cabidulu a su Majore; essendo pero prima connosquidas sas caussas per issu Preladu et Cabidulu; et cando su Preladu fatat su contrariu siat tenidu a totu sos dannos qui ndat a seguire a sa parte requirente.
Item statuimus et ordinamus, qui su Archiepiscopu non potat per forza bogare foras de sa Cittade de Sassari pro compagnia sua, ne pro atera cosa, Archiprede, Canonigos, Curados, ne preideros; solu si esserent cosas necessarias a su Cabidulu, ovveru a sa mensa, qui in tale casu cum consizu, imperò cadascunu ad voluntate sua, potat andare, non sende perjudiziu a su Cabidulu, neu Mensa de Turres in cosa alguna.
Item statuimus et ord… (2).
(1) Questi Canonici erano probabilmente gli stessi che un anno dopo, cioè nel 2 giugno 1443, concedettero ed enfiteusi Ioanni Néoni, et Nicoloso Philipo Suonatoribus Sahonae, et nunc habitatoribus in civitate Saceris, cum licentia et decreto Reverendissimi in Christo Patris et Domini, Domini Petri Dei gratia Archiepiscopi Turritani, una terra appartenente alla Chiesa Cattedrale Turritana. Nell’atto di concessione, che fu stipulato in Corretorio Archiepiscopalis Palatii Civitatis prefacte (e si conserva nell’Archivio Capitolare di Sassari), essi sono così nominati: Venerabilis Vir Dominus Julianus Serra Presbiter Plebanus S. Nicolai Civitatis Saceris, Archipresbiter Gavinus Pinna, Antonius de Acenis Vicarius Ilarii Cano Rectoris S. Xisti, Gavinus de Acenis, Antonius de Mula, Saturninus Casita Rector S. Appollinaris, et Antonius Gambella Canonici dictae Sedis Turritanen…etc. etc.
(2) Manca il resto.


text:
(Per leggere l’articolo in italiano cliccare sulla bandierina in alto)
Cust’arriscionu est bessidu in die de lunis passadu in su blog Pesa Sardigna. Lu ponimos puru inoghe de accordu cun sos responsabiles de cussu giassu.
Antoni Murone, pustis chi ti nce ses dimìtidu dae diretore de L’Unione Sarda as abertu unu blog de arresonos subra sa Sardigna e sos problemas suos. Pro ite?
Sas dimissiones sunt lòmpidas gasi de repente – e s’opinione pùblica las at interpretadas comente unu “fulmine a ciel sereno” clàssicu – chi non b’at àpidu su tempus de disinnare nudda. Pustis prus de unu mese de silèntziu apo pensadu chi in capas non fiat pretzisu a delùdere chie si bidiat òrfanu de una boghe chi cantaiat a moda sua fora dae su coro. Apo duncas detzisu, acarande-mi cun pagos amigos, chi esseret pretzisu a sighire sas batallas chi aiat fatu pro annos e annòrios, faghende de a mie etotu unu megàfonu de cussa parte manna de sa sotziedade chi non si intendet prus rapresentada dae custa polìtica e dae custas classes dirigentes. Gasi est naschida s’idea de su blog: unu logu virtuale de mudare in pratza pùblica. Unu logu de acaramentu abertu a totu sos contributos. Bi traballo a sa sola, cun aportos esternos volontàrios. Apo refudadu sa publitzidade ca apo su bisòngiu de mi intèndere liberu a beru.
Comente est andende?
Sa risposta est istada unu dillìriu. Est làdinu chi b’aiat bisòngiu a beru de unu logu de discussione, acaramentu e proposta. Oe sunt 4 meses dae s’abertura de custu giassu web; amus publicadu 350 intre artìculos e interventos, retzidu prus de 1300 cummentos. Sas pàginas bidas, a oe, sunt 520 mìgia e sos utentes ùnicos 190.000. Sa pàgina nostra Facebook at 16.000 iscritos e creschet cun su ritmu de milli adesiones noas cada chida.
Su blog tuo est bilingue. Pro ite custu sèberu?
Intre sas batallas chi in custos annos apo fatu siat comente giornalista e siat comente tzitadinu privadu b’est sa de s’iscoberta noa e de sa defensa de s’identidade natzionale. Unu tretu de importu colat dae s’istòria nostra e s’àteru, detzisivu, dae sa limba. Meda est de fàghere galu, a livellu de batalla culturale e polìtica, pro fàghere cumprèndere a totus chi sa limba est un’istrumentu de trasmissione de sas connoschèntzias e de gestione de sas relatas in cada setore sotzio-econòmicu. Bivimus in unu continente formadu dae 377 ìsulas linguìsticas chi tocat a amparare, ma amus bisòngiu de una ortografia ufitziale e unificante. Su dibàtitu abarrat abertu e totu sas propostas sunt agradessidas. Ma posca tocat a lòmpere a una sìntesi.
Paris a su blog ses organizende paritzos addòbios territoriales in ue faeddas de “modernidade”, “innovatzione” e “fare sistema”. Ite cheret nàrrere?
Sunt a su mancu 6 annos chi mi nche so cumbintu chi su bene de sa Sardigna non colat dae su bipolarismu farsu italianu, chi est finas peus in sa declinatzione sarda sua. E non colat mancu dae sa proposta antisistema de su Movimentu 5Stelle. Sos addòbios in sos territòrios sunt fìgios de unu muntone de cumbidos chi apo retzidu pro faeddare in pùblicu de sas chistiones arresonadas in su blog. Sos temas de sa proposta, de s’innovatzione, de sa modernidade de su fàghere sistema sunt netzessàrios a manera assoluta pro fraigare una novidade a sa cale si potzat crèere, a tretu de pesare isperas e de si propònnere pro sostituire sa classe polìtica atuale. A criticare, a si chesciare e a derrùere s’esistente no est bastante.
Su movimentu indipendentista in custos annos at pesadu medas de sos temas chi tue iscaretzis. Ite diferèntzia b’at intro su chi propones tue e su progetu de cunvergèntzia unitària chi s’est faghende?
Mi creo chi est andende a dae in antis unu protzessu chi s’est crastinadu bias medas. Mi paret chi b’at un’isfortzu de pònnere a craru sas cosas chi podent unire su fronte de s’autodeterminatzione, ponende pro un’iscuta a banda sas chi pro tempus meda ant partzidu. Semus traballende a manera parallela: deo addòbio chentinas de persones chi forsis mai ant votadu foras dae su binàriu de su bipolarismu italianu. Su còmpitu meu – culturale, in antis chi polìticu o partìticu – est su de abèrrere a issos un’iscenàriu possìbile, alternativu, chi finas a como no aiant leadu a cunsideru. Pro bìnchere tocat a lòmpere nessi a su 40% e duncas est pretzisu a adopiare s’àrea de cunsensu potentziale dae ue sa federatzione de s’autodeterminatzione movet.
As declaradu giustamente chi custu est su momentu de su dibàtitu. Ma a sa fine at a tocare a istrìnghere. No est istadu primidiu a nàrrere chi non t’as a candidare?
Diat èssere istadu primidiu si in casu a nàrrere chi m’apo a candidare. Deo penso chi sas auto-investiduras sunt su peus de sa polìtica. Pro èssere leader tocat a èssere reconnotos e medidos gasi dae una comunidade manna meda e tocat a àere piessinnos pretzisos. Oe su fronte de s’autodeterminatzione no at bisòngiu de unu capu chi nèrgiat “Armamumus-nos e ponide in fatu a mie”, ma de una polifonia costrutiva, chi traballet a illargare su fronte e a creare in antis unu manifestu chi marchet su perimetru de s’alleàntzia e posca unu programma. Su leader nd’at a lòmpere comente una cunsighèntzia. No apo unu partidu, e mancu nd’apo a fundare unu. So a disponimentu in sa fase de fràigu. Su restu l’ant a detzìdere sos tzitadinos e sos movimentos.


text:
Totu sos registros pùblicos
Ammustrada cumbinada de totu sos registros a disponimentu de Wikipedia. Podes astringhere sa vista seletzionede una casta de registru, su nùmene de impitadore o sa pàgina interessada (in totu sos duos casos benit pigada in cunsideru sa diferèntzia intre lìteras minùsculas e majùsculas).
- 14:04, 26 Maj 2007 User account SieBot cuntierra contributziones was created by Siebrand cuntierra contributziones
- 13:54, 26 Maj 2007 Su contu de s'impitadore Siebrand cuntierra contributziones est istadu creadu


text:
Regione ultraperifèrica
Sa de regione ultraperifèrica est una denumenatzione impreada dae s'Unione Europea pro fàghere relatu a is regiones chi nde faghent parte ma sunt istesiadas dae su continente europeu. Custas regiones tenent unu cuntratu ispetzìficu pro neghe de dimensiones geogràficas e umanas e de s'isulamentu issoro.
Ordinadas segundu partenèntzia a sos istados membros sunt:
S'imparis de custas regiones tenet 3,6 milliones de bividores e rapresentant una parte manna de su territòriu marìtimu de s'Unione, chi cun 25 milliones de km² òcupat sa prima posidura mundiale. In is regiones ultraperifèricas s'èuro est sa moneda de cursu legale e sunt inclùidas in sa mapa de is billetus de su dinari. Si ddoe àplicat sa legislatzione de s'Unione, ma podent tènnere carchi etzetzione motivada dae s'isulamentu issoro. Petzi in is regiones portughesas s'àplicant is tassas pro s'IVA.
Sa tàula a sighire ammostat s'istatus giurìdicu europeu de is 9 regiones ultraperifèricas.
Regiones no incorporadasModìfica
Non tocat a cunfùndere is regiones ultraperifèricas cun àteras regiones ultramarinas no achiridas. Custas regiones sunt ammentuadas in s'ispetzìficu dae s'Unione Europea, sende chi tenent una relatzione ispetziale cun un'istadu membru, però no si ddoe àplicat sa legislatzione de s'Unione. Custas regiones sunt:
- Frantza:
- Danimarca:
- Groenlàndia. Essida a pustis de unu referendum in su 1985.
- Paisos Bàscios:
Isceti Mayotte e Saint-Pierre e Miquelon sunt achiridas a sa zona èuro.
Galleria de imàginesModìfica
RiferimentosModìfica
- ↑ Cas fiscaux particuliers de l'île de Saint-Martin et de l'île de Saint Barthélemy, in le site de la Direction générale des douanes et droits indirects français.


text:
Antakya
Artìculu in LSC
Antiòchia (turcu: Antakya; gregu: Avtιόxeιa; in Template:Arabo: انتاكيّة,, Template:Arabo, in passadu Antiochia de Sìria) est una tzitade de sa Turchia, in sa riba de su riu Oronte, a curtzu de sa sua foce Template:Arabo s'ala nord-orientale de su Mare Mediterràneu e pagu a longu de sa frontera cun su chi oe est Sìria. Est su cabulogu de sa provìntzia de Hatay.
Est istada una de sas prus mannas metròpolis de su mundu antigu, a partire a su nessi de s'època grega, e l'est istada pro medas sèculos galu, rapresentende unu de sos printzipales tzentros cumertziales e culturales de su tempus. Distrùida dae su terremotu de su 526 d.C. e conchistada dae sos persianos in su 540 d. C. at subidu dae tando unu lentu declinu, chi at ridimensionadu in manera notèvole s'importu suo. Oe contat belle 300.000 abitantes.
Istòria[modìfica | modìfica su còdighe de orìgine]
Gregos e romanos[modìfica | modìfica su còdighe de orìgine]
Est istada fundada belle in su 300 a.C. de Seleuco I Nicatore, unu de sos generales de Lisandru Mannu (fintzas mutidos diàdochi, est a nàrrere pretendentes chi, posca sa morte de Lisandru Mannu, si sunt cuntierrados su Regnu Macedone in gherras e batallas duradas belle 40 annos) e pro prus de duos sèculos est istada sa capitale de su Regnu de sos Seleucidos. Seleuco l'aiat dadu custu nùmene in onore de su babbu, Antioco. In su 64 a.C. Pompeo at conchistadu sa regione e at costituidu sa provìntzia romana de sa Sìria, e Antiochia nd'est devènnida sa capitale.
Sa tzitade, dae su 47 a su 55 belle, at bìdidu sas primas prèdicas cristianas de s'apòstolu Paolo de Tarso. De sos logos de sa prèdica di Pietro e Paolo est abarrada sa gruta chi, segundu sa traditzione, los bidiat impares pro sa tzelebratzione de s'eucaristia. Cun sa difusione de su Cristianèsimu, incumentzada dae san Barnaba, Antiochia est devènnida sa sede de unu de sos bator patriarcados initziales, paris cun Gerusalemme, Alessandria e Roma. Comente a tzitade de s'Imperu Romano issa at prosperadu finas su V sèculu e at bìdidu crèschere sa populatzione sua finas belle 500.000 abitantes.
Sa metròpoli, imbellida dae monumentos e tèmpios, s'est arrichida de màrmaros pretziados e, giai dae su I sèculu, est istada una de sas tzitades prus pròsperas e importantes de s'Imperu e sa de tres pro cantu a sa populatzione, in fatu a Roma e Alessandria.
Numerosos sunt sos imperadores chi bi ant artziadu òperas, cumintzende dae Caligola, chi costrùidu torra e at ismanniadu su forum, finas Aureliano chi, torradu dae sa gherra contra sa reina Zenobia de Palmira, àtera tzitade a beru rica, si fiat firmadu in tzitade e aiat detzìdidu de l'imbellire.